25 Fakta Menarik Di Sebalik Strategi Hubungan Luar Malaysia Dengan Arab Saudi Dan Iran

Adakah Malaysia Pro-Wahabi? Adakah Malaysia Pro-Syiah? Ayuh dalami 25 fakta di bawah

1. Kenapa Malaysia menerima lawatan Raja Arab Saudi pada 2017, tetapi pada 2016 turut menerima lawatan Presiden Iran? Sebenarnya Malaysia mengutamakan kepentingan nasional dan faedah jangka masa panjang dalam mengatur hubungan dengan kedua-dua kuasa bermusuh ini.

2. Arab Saudi dan Iran sememangnya berseteru, hingga ke tahap di mana kedua-duanya menaja pengembangan pengaruh kekuatan masing-masing melalui ketenteraan di Timur Tengah, terutamanya di Syria dan Yaman.

3. Namun dalam konteks geopolitik Asia Tenggara, kedua-dua Arab Saudi dan Iran tidak bersaing hingga ke tahap menaja pemberontakan bersenjata sama ada di Malaysia mahu pun di Indonesia.

4. Demikianlah premis Perdana Menteri Najib sewaktu lawatan Presiden Iran pada 2016 berkata, kedua-dua pemimpin berbincang mengenai keperluan untuk bekerjasama di peringkat antarabangsa dalam pelbagai forum bagi memastikan kestabilan dan keamanan dalam dunia Islam:

“Kita mungkin mempunyai pendapat yang berbeza, tetapi kita mempunyai objektif dan matlamat yang sama. Oleh itu jika kita bekerjasama lebih rapat, ia akan menjadi lebih baik untuk dunia Islam.”

5. Kunjungan sulung Raja Arab Saudi, Raja Salman Abdulaziz Al-Saud ke Malaysia pada 2017 turut signifikan dalam iklim ketidaktentuan geopolitik dunia. Lawatan baginda bukan sahaja tambah mengeratkan hubungan diplomatik yang sejak sekian lama terjalin, tetapi turut membuka dimensi baharu dari perspektif pertahanan, perdagangan, penyelidikan saintifik, dan juga pendidikan kedua-dua negara.

Antara yang menjadi tumpuan pastilah pemeteraian beberapa memorandum persefahaman persetujuan bagi penubuhan Pusat Keamanan Antarabangsa Raja Salman di Malaysia, dan juga persetujuan awal Malaysia dalam latihan pengurusan dan kawalan kapal selam kepada angkatan tentera laut Arab Saudi.

6. Dari segi sejarah moden, Malaysia telah pun menjalinkan hubungan dengan Arab Saudi sejak awal kemerdekaan lagi. Antaranya disebabkan keperluan aktiviti ibadat Haji dan Umrah.

Hubungan Malaysia dengan Iran pula hanya bermula pada 1970 apabila Kedutaan Malaysia dibuka di Tehran manakala Kedutaan Iran di Malaysia dibuka pada 1980, meskipun sebelum itu sudah pun ada lawatan Raja Iran beserta delegasi perdagangan Iran ke Malaysia pada 1968. Malaysia Tidak pernah memutuskan hubungan dengan Iran meskipun selepas Revolusi Iran pada 1979 yang menumbangkan rejim Pahlavi.

7. Pemilihan Malaysia sebagai tapak Pusat Keamanan Antarabangsa Raja Salman dalam usaha untuk menangkis naratif ekstremis adalah cukup strategik dalam jangka masa panjang.

Hal ini bukan sahaja memanfaatkan Malaysia, tetapi juga buat keseluruhan negara-negara serantau Asia Tenggara di mana dari perspektif penubuhan Komuniti ASEAN, usaha pencegahan penyebaran ideologi pengganas boleh dibasmi secara bersepadu dan berkesan. Sebagaimana sedia diketahui, Indonesia dan juga Filipina turut berhadapan dengan ancaman ideologi ekstremis ini.

8. Dari perspektif makro pula, iklim geopolitik dunia yang diakibatkan oleh ketidaktentuan pentadbiran Presiden Donald Trump di Rumah Putih, serta peningkatan ketegangan hubungan antara AS dengan China turut menatijahkan keperluan yang lebih besar buat Malaysia untuk mengembangkan hubungan baik yang seimbang dengan pebagai kuasa.

Malaysia dan Arab Saudi sememangnya diketahui berganding bahu dalam mendepani isu-isu geopolitik seperti isu Palestin, isu pendudukan Kesatuan Soviet ke atas Afghanistan, isu Bosnia, dan lain-lain menerusi pelbagai platform termasuklah Pertubuhan Negara-negara Berkecuali (NAM), Kumpulan 77 (G-77), dan Pertubuhan Persidangan Negara Islam (OIC).

Demikian juga dengan Iran di mana Malaysia tidak teragak-agak untuk menyalurkan sokongan dalam hal kepentingan bersama seperti isu pembebasan Palestin serta ancaman Zionis.

9. Arab Saudi sememangnya terkenal sebagai bukan sahaja memiliki kapasiti ekonomi yang signifikan, tetapi juga ketenteraan yang kuat serta iltizam politik yang tinggi dalam menentukan percaturan geopolitik Timur Tengah.

Namun dalam keadaan situasi ekonomi global yang tidak menentu, serta kejatuhan harga minyak, ditambah pula dengan langkah pentadbiran Obama yang memeterai perjanjian persetujuan dalam isu nuklear dengan Iran, maka Riyadh terpaksa mengambil inisiatif proaktif ke Asia Timur dan Asia Tenggara bagi memupuk kepentingan strategik jangka panjang.

10. Khusus dalam konteks situasi pergelutan di Asia Barat, Malaysia dan Arab Saudi telah mengambil pendirian dalam sesi lawatan baru-baru ini dengan penegasan kembali Inisiatif Keamanan Arab buat keamanan di Palestin, penegasan kenyataan Geneva 1 dan Resolusi 2254 Majlis Keselamatan Pertubuhan Bangsa-bangsa Bersatu (UNSC) dalam penyelesaian krisis Syria, penegasan komitmen kepada Inisiatif Teluk dan Resolusi 2216 (UNSC) dalam penyelesaian krisis Yaman, serta penegasan kepada Iran agar meningkatkan komitmen mereka kepada kedaulatan negara-negara lain di rantau Asia Barat.

Hal ini tidak bermakna Malaysia memusuhi mana-mana negara, malah dalam konteks hubungan Malaysia-Iran, Malaysia turut memainkan peranan konstruktif dengan menyasarkan usaha pemeteraian perdagangan bebas menjelang akhir 2017.

11. Ramai yang telah lupa akan kisah Tun Mahathir yang pernah ‘mengingkari’ Amerika Syarikat (AS) yang mengenakan sekatan ke atas Iran apabila menjalinkan kerjasama ekonomi dengan Iran pada waktu itu.

Demikian juga ramai yang terlupa bahawa Tun Abdullah Badawi telah menandatangani Amman Message yang berbunyi: “They specifically recognized the validity of all 8 Mathhabs (legal schools) of Sunni, Shi’a and Ibadhi Islam; of traditional Islamic Theology (Ash’arism); of Islamic Mysticism (Sufism), and of true Salafi thought, and came to a precise definition of who is a Muslim” (Laman Sesawang Rasmi Amman Message, 2007)

12. Malaysia bukan sahaja mempunyai hubungan dagang yang agak tinggi bersama Iran, bahkan juga ketika ini kita mempunyai beberapa projek perumahan di negara itu sebagaimana menurut Datuk Seri Mustapa Mohamed.

Jumlah dagangan Malaysia-Iran berada pada paras yang stabil, bernilai RM95 juta tahun 2015. Syarikat penerbangan kos rendah jarak jauh AirAsia X pada 2016 telah mengumumkan bahawa syarikat itu sedang menimbang untuk kembali terbang ke Tehran berdasarkan potensi besar negara itu.

13. Ekonomi Iran ialah yang kedua terbesar di Timur Tengah dan Afrika Utara selepas Arab Saudi dengan KDNK USD406.3 bilion pada 2014 sahaja; Rezab gas Iran ialah yang kedua terbesar dunia, rezab minyaknya pula keempat terbesar dunia; Populasi Iran ialah yang kedua terbesar di Timur Tengah dan Afrika Utara selepas Mesir dengan 78.5 juta penduduk.

Baca: Pergilah Merantau, Tetapi Kenapa Saya Kata Jangan Lupa Balik Malaysia

14. Malaysia berharap dapat meningkatkan hubungan dagangan dua halanya dengan Iran pada tempoh selepas berakhirnya sekatan Pertubuhan Bangsa-Bangsa Bersatu (PBB) terhadap negara itu, kata Datuk Seri Najib Tun Razak:

“Bank pusat Malaysia dan Iran akan berbincang dalam masa terdekat bagi mengenal pasti mekanisme baharu yang membolehkan sektor swasta kedua-dua negara menjalankan perniagaan secara cekap dan berkesan.”

Malah, Lembaga Minyak Sawit Malaysia telah memutuskan untuk membuka pejabat serantau di Tehran pada suku pertama 2017.

15. Malaysia amat berminat untuk menyertai sektor minyak dan gas, pembinaan lebuh raya dan automotif Iran; Iran mengeksport 12,000 kereta Proton Saga sebelum ini dan Malaysia berharap dapat menyertai industri automotif negara itu, khususnya sebagai pembekal; Iran Khodro dan Proton pernah bekerjasama dalam bidang automotif pada 2008.

16. National Iranian Oil Engineering and Construction Company dan syarikat Malaysia SKSD pernah bekerjasama untuk membangunkan Pusat pemprosesan / penapisan Kedah pada 2009; Malaysia-Iran pernah bekerjasama bersama Venezuela di Syria pada 2007 bernilai USD2.6 bilion.

17. Iran-Malaysia Businessmen Council ditubuhkan di Kuala Lumpur, Malaysia pada 2009; Pada 2013 sahaja, sembilan syarikat Malaysia menerusi MATRADE telah berjaya menjana perniagaan bernilai RM664.65 juta sewaktu Pameran Industri Antarabangsa Tehran ke-13.

18. Pada 2002 mantan Presiden Iran Mohammad Khatami dalam lawatan ke Malaysia telah menandatangani MoU melibatkan pelancongan, perdagangan, dan pelaburan.

19. Pada 2008 Tun Abdullah juga menandatangani perjanjian kerjasama sewaktu lawatan beliau ke Iran dalam bidang teknologi, kempen anti-dadah, serta pembuatan kereta.

20. Kementerian Perdagangan dan Industri Antarabangsa (MITI) pada 2016 menyenaraikan produk yang syarikat Malaysia boleh tawarkan buat Iran: Sektor minyak dan gas; bahan mentah, produk separa-siap, peralatan dan bekalan perindustrian; automotif dan komponen automotif; produk kimia; bahan pembinaan; peralatan perubatan; barangan getah; produk makanan.

Manakala dari segi Perkhidmatan yang boleh syarikat Malaysia tawarkan: segala perkhidmatan berkait dengan minyak dan gas; kepakaran berkait dengan jentera, dan teknologi pembaikan proses; penyelenggaraan, pembaikian, dan pengoperasian pesawat dan maritim; segala perkhidmatan berkaitan lapangan terbang, kereta api, dan infrastruktur.

21. Namun terdapat kesukaran buat Malaysia dan Iran bagi menjalankan transaksi dalam Dollar AS; maka Malaysia dan Iran menggunapakai Yuan (China) dan Yen (Jepun) dalam transaksi bilateral kedua-dua negara.

22. Malaysia menegaskan mana-mana negara anggota Perjanjian Anti-Percambahan (NPT), termasuklah Iran, berhak untuk membangunkan tenaga nuklear demi kegunaan yang selamat, bukannya untuk persenjataan.

23. Perlu ditegaskan bahawa Malaysia memiliki kedaulatan tersendiri dalam menentukan dasar luar, pertahanan, dan perdagangan negara. Adalah cukup mengecewakan apabila terdapat suara-suara yang cuba mempersoalkan langkah Malaysia meningkatkan kerjasama dengan Arab Saudi mahu pun Iran.

Berdasarkan senario semasa, Malaysia sememangnya berada dalam trajektori yang tepat apabila meningkatkan hubungan dengan Arab Saudi dan juga Iran. Sebagai contoh, jumlah eksport Malaysia ke Arab Saudi (RM3.4 bilion) dan Iran pada 2015 adalah masih rendah berbanding dengan China (RM101 bilion), Amerika Syarikat (RM73.6 bilion), dan Jepun (RM73.8 bilion).

24. Demikian juga dalam aspek pertahanan, Malaysia pada ketika ini masih perlu mengimbangi percaturan geopolitik jangka masa panjang antara dua arah tradisi, iaitu antara negara-negara di sebelah Timur iaitu di rantau Laut China Selatan, dengan negara-negara dari arah Barat iaitu di rantau Lautan Hindi. Maka langkah Malaysia menyahut jemputan Arab Saudi dalam latihan ketenteraan North Thunder pada 2016 adalah cukup strategik.

25. Maka, sepertimana langkah Laksamana agung Melayu Hang Tuah yang berusaha mengimbangi hubungan diplomatik antara Melaka dengan China, Majapahit, dan Siam di Timur, dengan India dan Turki dari Barat, wajarlah Malaysia memanfaatkan kerjasama dengan kedua-dua kuasa Arab Saudi dan Iran ini sebagai pemangkin untuk menerokai pelbagai peluang dengan negara-negara Teluk yang lain.

Dalam masa yang sama, langkah ini secara tidak langsung bakal memupuk batu asas untuk kerjasama masa depan yang lebih erat dengan kuasa-kuasa utama Asia Barat yang mendominasi Lautan Hindi, sebagaimana nilai kerjasama Malaysia dengan kuasa besar di Laut China Selatan dan Lautan Pasifik pada masa kini.

Baca lagi: Jack Ma Pilih Malaysia Sebagai Hab Barangan Serantau Terbaru Alibaba


Dengan Kehadiran COVID-19 Varian Delta, Ramalan Bill Gates Pada December 2020 Didakwa Benar

Bill Gates, pengasas Microsoft pernah meramal pada 2015 bahawa akan ada wabak yang melanda dunia dan memberi kesan kepada kehidupan manusia, dakwaan ini ternyata benar dengan kehadiran wabak COVID-19 pada tahun 2020. Dan pada awal December 2020 pula, Gates sekali lagi mengingatkan masyarakat umum bahawa 4-6 bulan akan datang bakal menjadi masa-masa yang sukar dalam melawan wabak COVID-19 dan sekali lagi ramalan Gates seakan-akan benar apabila dunia kini sedang melawan varian delta.

Kata Gates seperti yang dilaporkan oleh Economic Times, “Sayangnya, empat hingga enam bulan ke depan boleh menjadi wabak terburuk. Jangkaan IHME (Institut dan Metrik Kesihatan) menunjukkan lebih daripada 200,000 kematian tambahan.” Bagaimanapun bagi Gates, kematian dalam jumlah yang besar masih boleh dielak jika semua orang menjaga protokol kesihatan dan sentiasa mengikut peraturan – memakai pelitup muka, menjaga jarak dan kerap membasuh tangan.

Gates turut meramalkan bahawa masyarakat dunia mampu untuk kembali kepada kehidupan normal pada akhir tahun 2022. Namun jangkaan ini hadir jika vaksin COVID-19 berkesan dalam melawan wabak yang menyerang lebih 180 juta orang di seluruh dunia. Tambah Gates lagi, ramalan ini hanya berlaku untuk negara maju dan melihat kepada situasi semasa, pengeluaran vaksin dilihat terhad pada tahun ini.

“Secara keseluruhan, ketika saya membuat ramalan pada tahun 2015, saya bercakap mengenai kematian yang berpotensi menjadi lebih tinggi. Jadi, virus ini mungkin lebih mematikan daripada itu,” katanya sebelum menyambung, “Tetapi perkara yang mengejutkan saya adalah bahawa kesan ekonomi di AS dan di seluruh dunia jauh lebih besar daripada ramalan yang saya buat lima tahun lalu.”

Semasa kehadiran wabak pada awal tahun 2020, Pertubuhan Kesihatan Sedunia (WHO) pernah memberi amaran kepada masyarakat umum bahawa situasi terburuk wabak COVID-19 masih belum terjadi. Bagi WHO, mereka yakin bahawa akan ada varian baru yang lebih memberi kesan kepada kehidupan manusia dan mampu mematikan lebih ramai orang.

Ketua WHO, Tedros Adhanom Ghebreyesus mengatakan, virus ini mampu untuk merebak kepada lebih ramai orang sekiranya kerajaan tidak serius dalam melaksanakan protokal kesihatan. “Biar saya jelaskan, terlalu banyak negara menuju ke arah yang salah, virus ini tetap menjadi musuh nombor satu masyarakat. Sekiranya perkara asas tidak diikuti, satu-satunya cara pandemik ini berlaku adalah: ia akan menjadi semakin buruk dan lebih buruk dan sangat buruk,” katanya seperti yang dilaporkan oleh France24 pada 30 Julai 2020.

Dan pada awal tahun ini, The Vocket melaporkan bahawa para penyelidik yang diketuai oleh profesor Xu Jianguo dari Pusat Kawalan dan Pencegahan Penyakit China (CDC), mengatakan dalam sebuah kajian yang diterbitkan pada 8 Januari dalam jurnal Disease Surveillance yang ditinjau oleh rakan sejawatnya, bahawa kerajaan China dan orang ramai harus bersiap menghadapi lebih banyak kejutan COVID-19 pada tahun ini.

Memetik laporan berita South China Morning Post, para penyelidik ini memberi amaran bahawa COVID-19 pada tahun 2021 akan menjadi lebih parah dan menakutkan. Mereka meramalkan bahawa akan wujud kematian yang besar di beberapa negara yang terkesan teruk dengan wabak COVID-19. Jika Bill Gates meramalkan 200,000 kematian akan berlaku pada tahun ini, penyelidik China pula meramalkan 300,000 kematian pada awal tahun ini akibat wabak COVID-19.

Melihat kepada situasi semasa, jalan untuk melawan COVID-19 adalah dengan bekerjasama. Dengan segala tragedi yang berlaku dan segala macam perintah penutupan yang telah dikuatkuasakan. Wabak ini tidak akan mudah hilang jika tidak dilakukan bersama-sama. Dan dalam masa yang sama, kita juga perlu bersedia menghadapi sesuatu yang lebih teruk lagi di masa hadapan.

Seperti kata Dr Mark Ryan, seorang ahli epidemiologi Ireland dan pengarah eksekutif Program Kecemasan WHO, bahawa COVID-19 mungkin akan menjadi endemik. Negara di seluruh dunia mesti belajar hidup dengan wabak ini walaupun telah melakukan program vaksinasi kepada semua orang.

Untuk rekod, dunia kini mempunyai sejumlah jenama vaksin dan telah mula mengedarkannya kepada beberapa negara lain, termasuk Malaysia. Dengan adanya jenama seperti Pfizer dan Moderna, Astrazeneca, Novavax dan Johnson & Johnson, dunia kini sedang berusaha untuk mempercepatkan proses vaksin bagi mencapai tahap imuniti besar supaya kehidupan mampu kembali kepada asal.

Bill Gates ramal akan berlaku 2 bencana besar di masa hadapan, bakal bunuh lebih ramai orang. Klik pautan di bawah untuk membaca.

Bill Gates Ramal Akan Berlaku 2 Bencana Besar Di Masa Hadapan, Bakal Bunuh Lebih Ramai Orang

Bill Gates Dakwa Bitcoin Bahaya, Minta Ia Diharamkan


Dengan RM3K, Ini Cara Jaja Penuhi Impian Travel Solo 2 Bulan Di Korea Selatan

Impian gadis ini mahu travel solo dengan cara berbasikal bermula pada tahun 2005, iaitu sewaktu masih belajar. Namun menurut Siti Hajar binti Mohamad Taher atau lebih mesra di panggil Jaja, faktor kekurangan sumber di waktu itu menjadi penghalang untuk beliau menyempurnakan impian ini.

Hinggalah 2 bulan lepas, pengembaraan solo Jaja dengan basikal akhirnya berjaya dilaksanakan. Trip ini berlangsung dari penghujung bulan Mac hingga penghujung Mei 2015. Sebelum bercerita lebih lanjut, mari kita berkenalan dulu dengan Jaja.

Gadis berusia 30 tahun dan masih single ini merupakan seorang yang gemarkan aktiviti lasak. Selain daripada travel, Jaja juga gemar mendaki gunung.

Terinsiprasi dengan apa yang pernah beliau lihat sewaktu travel, Jaja mengusakan sebuah rumah tamu iaitiu Gopeng Guesthouse and Cafe yang terletak di Gopeng, Perak.

Antara yang disediakan di rumah tamu ini adalah cafe dengan hidangan tempatan dan barat, bilik penginapan dan aktiviti lasak (outdoor) termasuk berakit di sungai (white water rafting).

Jaja juga menguahakan satu projek komuniti bernama MyKampong sebagai salah satu usaha beliau untuk ‘memberi kembali’ kepada masyarakat di sekeliling. Aktiviti yang dijalankan di MyKampong adalah kelas percuma bahasa Inggeris, kelas seni dan melukis, program kitar semula serta kelas aktiviti luar untuk kanak-kanak di Gopeng.

Trip berbasikal solo yang telah lama ingin dilakukan ini merupakan hadiah harijadi Jaja kepada diri sendiri.

Kos perbelanjaan sewaktu di Korea adalah sekitar RM1000. Total kos kseluruhan selama 2 bulan adalah RM3000 termasuk tiket penerbangan pergi dan balik.

“Saya beli tiket balik sehari sebelum tarikh penerbangan, jadi harganya mahal. Saya rasa perbelanjaan ini sebenarnya boleh dikurangkan kalau beli tiket awal,” Jaja.

Untuk trip kali ini Jaja banyak memilih untuk berkhemah di samping menginap di rumah penduduk tempatan yang beliau cari melalui Couchsurfing.com.

“Kesemua tuan rumah ialah orang Korea. Kebanyakan yang saya jumpa adalah tidak sengaja. Saya bertanya jalan, kemudian mereka ajak ke rumah. Ada juga antara mereka saudara mara kepada kawan saya. Lain-lain merupakan kawan lama yang saya jumpa masa travel dahulu. Jadi mudahlah nak bawa diri,” Jaja.

Jaja juga akan bangun awal setiap kali tinggal di rumah orang tempatan dan tolong memasak di dapur.

“Oleh kerana kawasan yang saya pergi kebanyakannya the less traveled routes, di mana orang tempatan yang saya jumpa kebanyakannya sangat sopan dan baik hati.

Bagi membalas budi, saya akan masak masakan ala-ala Malaysia dan akan tunjuk gambar lokasi menarik dan makanan Malaysia kepada mereka di samping menjemput mereka datang ke Malaysia. Saya juga menolong tuan rumah untuk bersihkan rumah, berkebun, dan apa-apa pekerjaan yang tuan rumah buat,” Jaja.

Sepanjang trip ini, saya dapat ramai kenalan yang baik-baik. Jadi kalau saya nak ke Korea lagi, tak perlu risau tentang tempat tinggal.

Saya juga bertemu dengan band reggae paling popular di Korea dan beberapa negara lagi. Selain dapat mempelajari resipi masakan, saya dapat lihat dan alami sendiri kehidupan di kampung.

Saya juga berpeluang melihat banyak tempat cantik yang tidak terdapat dalam brochure pelancongan. Disebabkan saya travel tanpa perancangan, banyak kejutan yang saya dapat dan semuanya menarik.

Ramai orang Korea yang bagi makanan, gajet dan juga duit pada saya. Ada yang membayar penginapan, belanja makan di restoran dan ada tuanpunya guesthouse yang bagi saya menginap percuma.

Ada suatu hari, seseorang belanja saya tempat rehat dan makan di restoran. Saya mahu berkhemah, katanya tak perlu. Saya boleh berehat di suatu tempat ini. Katanya di tempat rehat ini saya boleh mandi dan tidur. Beliau membayar segala perbelanjaan walaupun saya tak mahu.

Sampai saja di tempat tersebut, terkejut saya. Rupanya Jimjil bang iaitu tempat mandi awam di mana semua orang berbogel dan berendam. Saya terus ke tandas, ukar baju dalam tandas dan terus tidur.

Di Jeju, saya menumpang tidur di rumah kawan saya iaitu seorang hippies yang hidup terlalu naturalist dan agak kotor. Contohnya najis berak dibuat baja dan selebihnya dibuang depan rumah.

Sewaktu kami membersihkan kawasan rumah, saya dan rakan kembara lain yang juga menginap di situ terpegang najis beliau.

Waktu malam itu, tempat beliau buang najis diletakkan periuk dan masak noodles untuk rakan-rakan yang lain. Mereka juga kencing di merata-rata kawasan rumah, depan orang lain tanpa segan silu termasuklah kawan perempuan saya.

Saya tumpang tidur 1 malam, dan terjaga bila anjing beliau yang baru dicukur bulu tidur dengan saya.

Di Asan, tuan rumah buat makan-makan dan ajak pastor datang untuk tolong sembahyangkan saya supaya selamat dari perkara yang tak elok. Keluarga ini juga merupakan sukarelawan di sebuah gereja.

Disebabkan masalah komunikasi, saya ingatkan mereka buat kerja sukarela di rumah orang tua, jadi saya bersetuju untuk ikut serta.  Rupa-rupanya sukarelawan di gereja.

Jatuh basikal dan terbaring atas jalan. Saya juga selalu tersesat. Tersesat masuk ke highway paling menakutkan sebab lori besar dan laju. Ada banyak lagi pengalaman pahit lain, tapi saya kira ini semualah yang mengajar saya agar lebih cekal dan tabah.

Tahun 2011/ 2012 saya beli basikal tua dari kawan. Cuma tahun ni baru dapat travel. Basikal dan peralatan saya bukanlah canggih dan lengkap. Saya mula dengan apa yang ada.

Dan dari trip ni juga lah, saya rasa kita patut travel dengan cara kita sendiri tanpa perlu ambil tahu apa yang orang kata – yang kita tidak cukup itu ini. Sebab kalau kita nak tunggu cukup semua, kita tak akan travel sampai bila-bila.

Saya bernasib baik bila ada peralatan lain seperti khemah, set memasak dan skill outdoor yang lain kerana kehidupan saya yang banyak terlibat dengan aktiviti outdoor dan kerap menggunakan peralatan seperti ini.

Semasa trip ni, saya juga banyak berkhemah. Berkhemah berseorangan dan out of nowhere mengajar saya lebih berani, dan lebih yakin dengan diri sendiri.

Saya juga buat route sendiri dan tidak tetapkan destinasi mana yang saya harus pergi, jadi perjalanan lebih menarik walapun tidak ikut bike path yang disediakan.

“Pesanan saya, mula travel dengan apa yang anda ada. Walaupun basikal tidak canggih, itu bukan penghalang. Kayuh dan berhenti bila-bila masa kita nak.

Saya juga tidak letak target berapa jauh nak kena kayuh setiap hari, tidak set meter pada basikal sebab saya cuma nak enjoy the journey. Pedulikan apa yang orang kata. Dengan BMX pun kita boleh buat.

Elakkan dari travel ke tempat touristic, cuba teroka kawasan yang off the beaten path dan banyakkan bergaul dengan orang tempatan. Make friends with them.

Jangan takut bila berseorangan, juga jangan takut nak camping solo. Keluar dari kepompong ketakutan tu. Selepas dah keluar tu, dah tak rasa takut lagi. Saya juga berharap lebih ramai wanita Malaysia akan teavel dengan cara begini dan jadi berani seperti wanita dari negara lain,” Jaja.

Jaja juga sempat berpesan, jika anda mahu travel ke Korea Selatan seperti beliau, sebaiknya belajar beberapa perkataan asas dalam bahasa Korea. Masalah komunikasi paling banyak timbul bila anda ke kawasan luar bandar hingga tanya tandas di mana pun orang tak tahu.

Berikut pecahan kos keseluruhan dan tips bagaimana Jaja berjaya lakukan pengembaraan beliau ini.

a. KL ke Seoul, AirAsia RM440
b. Sport equipment (basikal) RM85
c. Kotak basikal: Free dari kedai basikal di Ipoh

2. Kos pengangkutan dari Mokpo ke Jeju-do
a. Feri dari Mokpo ke Jeju KRW35,000 + basikal KRW3000
b. Penerbangan Jeju (Jeju Air) ke Gimpo Airport, Seoul KRW26,000
c. Kotak basikal (ada di airport) KRW20,000
d. Tambah KRW10,000 untuk bawa basikal ke dalam kapalterbang
e. Airport Gimpo ke Incheon Airport (transfer basikal) KRW7500
f. Simpan basikal di Incheon KRW20000

3. Tiket penerbangan Incheon, Seoul ke KL
a. AirAsia KRW269000, mahal sebab beli sehari sebelum balik.
b. Sports equipment (basikal) 20kg KRW42300

Total kos pengangkutan : RM525 + KRW432 800 (RM1651) = RM2,176

4. Penginapan:  Kebanyakan tinggal dengan orang tempatan dan berkhemah + hostel di Seoul.

5. Makanan: Masak sendiri, makan di restoran bila di Seoul, kebanyakkannya orang belanja.

6. Lokasi menarik: Kebanyakan bukan lokasi tarikan pelancong, free entry, atau orang belanja

7. Perbelanjaan lain: Beli bahan makanan untuk tuan rumah, dan lain-lain keperluan

Kos keseluruhan termasuk pengangkutan:  +- RM 3176

Routes: Off the beaten paths, the less traveled routes.

1. Download Naver Map untuk lihat gambaran route. Google tak membantu sangat. Hanya perlu tahu beberapa fungsi butang sahaja. Kuat guna internet.

2. Download Maps.me. Berfungsi bila offline walaupun sedikit lembab.

3. Route boleh ikut laluan basikal yang disediakan. Tapi saya tak ikut bike route.

4. Explore off the beaten paths. Elakkan kawasan tumpuan pelancong. Bosan.

5. Bawak khemah, pasang je di mana-mana yang berdekatan sumber air. Percuma.

6. Masak sendiri. Jimat banyak. Ikan bilis, ikan masin, telur senang dapat.

7. Bawa belacan, serbuk kari, Cukup Rasa, Kiub Ayam dan Ikan Bilis Maggi.

8. Tak perlu risau jika ada pengetahuan sikit saja pasal basikal. Yang penting tahu terutama bahagian nak tukar dan tampal tayar.

9. Tak perlu tunggu cukup semua barang atau ada basikal canggih baru nak mula.

10. Banyakkan bergaul dengan orang tempatan.

11. Kalau tinggal dengan orang tempatan, jangan malas atau kedekut. Apa salahnya belanja sedikit duit beli hadiah atau barang untuk mereka. Atau masak sesuatu untuk mereka.

12. Download Kakaotalk bila nak berkomunikasi dengan orang Korea. Fungsinya sama macam Whatsapp atau Wechat.

13. Download Google Translate. Walaupun tak tepat, tapi agak membantu. Juga membantu untuk alih bahasa label kandungan dalam makanan.

14. Pack light. Jangan bawa banyak baju. Bawa yang penting sahaja. Stokin dan baju tebal penting.

15. Bawak sekurang-kurangnya dua botol air.

16. Letak makanan di bahagian paling senang nak capai di basikal.

17. Sebelum kayuh, cek angin tayar dan brek.

18. Jangan lupa bawak selfie stick. Saya tak ada ni, gambar sendiri tak banyak.

19. Bawa sleeping bag, khemah paling ringan, headlamp, set memasak yang paling ringkas. First Aid paling penting. Semua boleh dapat di kedai outdoor.

20. Bawa sedikit keberanian terutama nak berkhemah sorang-sorang.

21. Tips nak set up khemah boleh baca di sini.

22. Pedulikan cakap orang yang anda tak cukup alat itu ini, basikal tak ada itu ini. Just do it. Always remember, it’s you who ride the bicycle, not them. Create your own journey.

Jaja juga sempat berkongsi sebahagian daripada gambar di sepanjang pengembaraan beliau ini.

Saya dan basikal. Basikal hanyalah basikal lama yang belum complete sebagai touring bike. Plan around 1 minggu sebelum fly. Packing pun last minute. Lepas packing basikal, terus gerak ke airport. Always no plan is the best plan.

Paling best berkhemah di sini. Bangun, tengok bunga kuning. Kutip raspberry untuk sarapan. Malam tengok bintang sebab ni kawasan lapang. Dengar burung berbunyi dan burung besar yang mengepak sayap waktu malam. Belakang khemah ada kubur lama. Alhamdulillah, beberapa malam camping tiada gangguan di sini.

Bunga Canola. Banyak sangat. Digunakan untuk buat minyak.

Donggang River di Yeongwol. Famous for rafting. Route rileks je, grade I camtu je. Asyik rafting di Sngai Kampar, skali sekala rafting kat sini pula. Sempat saya berborak dengan river guide di sini mengenai kehidupan mereka. Sedikit berbeza dengan kami di Gopeng. Beliau sempat bergurau mengajak saya kerja di sini. Eh, gurau ke betul ni?

Hutan buluh. Kisahnya zaman dulu hanya rebung yang boleh mengubati penyakit ibu kepda seorang pemuda. Malangnya ketika itu musim sejuk, jadi tiada rebung. Pemuda tu pun menangis hinggalah rebung tumbuh. Kalau saya menangis, tak tau lah apa yang tumbuh.

Rumah yang saya tumpang. Pak cik dan mak cik ni dah umur 69 tahun. Suatu hari mereka bawa saya hiking. Mereka rileks, saya macam minta nyawa minta nyawa.

Ladang barli. Ada juga ditanam bunga matahari. Mesti cantik. Masa saya pergi tak ada bunga matahari. Matahari ada la. Sebab tu rentung sikit bila balik sini.

Posmen datang rumah kasi surat. Ini lah rumah yang saya tumpang selama 3 hari. Rumah traditional. Keliling kawasan rumah ada taman. Ada pokok pear, plum, bawang putih, bawang holland, cili, strawberi, dan macam-macam lagi.

Oreum. Tengah-tengah tu bekas lava meletus. Tanah di sini subur. Kadang-kadang ada orang kampung yang kutip sayur-sayuran yang tumbuh liat dan ada rusa liar. Puncak hujung tu Halla Mountain. Kat sini ada juga operator yang buat paragliding. Sebab boleh nampak pemandangan hampir seluruh pulau.

Tolong kawan saya di ladang Mandarin organik milik beliau. Sekarang musim untuk membersihkan pokok-pokok yang merayap di bahagian bawah pokok Mandarin seperti ular strawberi.

Sungai yang sangat jernih, mengalir ke laut. Bestnye terjun. Awal pagi kelihatan ikan melompat-lompat. Gambar terjun tak ada. Sebab tak terjun pun. Lutut sakit, kemalangan.

Padang bunga yang saya jumpa sebelum pasang khemah. Belakang tu sayup kelihatan Hallasan.

Sungai jernih, ada banyak ikan. Saya berhenti untuk makan tengahari. Ada sorang pakcik tengah memancing.

Tolong kawan berniaga di DIY market. Seminggu kerja dua kali. Waktu kerja 2-4 jam. Sekali niaga untung 1000usd. Untung laaaa. Anjing depan tu nama Namoo, baru lepas kena cukur. Kata kawan saya, dah dekat nak musim panas, Namoo panas.

Rumah kawan saya yang dibuat dari Mongolian yurt. Hidup secara hippies. Tanam ganja. Ada taman yang guna baja dari tahi sendiri.

Tayar pancit sebab kena benda tajam masa sesat masuk highway.

Selalunya rumah orang tua dan mak-mak ada tempayan ni. Bukan simpan mayat. Tapi buat gochujang (chilli paste), doenjang (sou bean paste) dan ganjang (kicap).

Kawasan pantai yang banyak camar laut. Seberang sana ada tempat buat garam.

Basikal saya. Memang saya berimpian nak travel dengan basikal, sejak 10 tahun lepas. Masa belajar, dalam tahun 2005 pernah plan nak travel pusing Malaysia naik BMX dengan kawan saya, Jijal. Tapi tak jadi sebab asyik naik gunung je.

Trip ni pun tak dirancang. Last minute. Nak tukar tayar, kedai tak ada stok. Helmet dan pum pun terlupa bawa sebab packing last minute. Nasib baik dapat pinjam.

Nak bagitahu, kita tak payah tunggu nak ada barang dan alatan yang cukup atau ilmu yang power bila nak mula travel macam ni. Biar orang berkata apa. Take it positively. I just want to enjoy my trip.

Semua orang mampu  melakukannya. Bila berseorangan, macam-macam survival skills akan keluar. Secara automatik kita akan jadi lebih berani dan yakin – Jaja.

Baca lagi: 9 Pengembara Wanita Malaysia Yang Best Dan Boleh Dijadikan Inspirasi Di Instagram


Kerana Satu ‘Tweet’ Ini, Nilai Snapchat Jatuh USD1.3 Billion

Nampaknya ramai yang tidak berpuas hati dengan layout terbaru aplikasi ini yang dikatakan mengelirukan. Dengan adanya Instagram Stories, lebih ramai yang kini sudah tidak lagi berlegar di aplikasi Snapchat.

Namun Snapchat menerima tamparan hebat apabila satu Tweet daripada Kylie Jenner ini membuatkan saham Snapchat turun 7 peratus; bersamaan nilai USD1.3 Billion.

sooo does anyone else not open Snapchat anymore? Or is it just me… ugh this is so sad.

— Kylie Jenner (@KylieJenner) February 21, 2018

Kylie Jenner merupakan seorang selebriti yang terkenal di seluruh dunia. Jadi dengan Tweet beliau ini, ianya sedikit sebanyak memberi kesan kepada pelabur untuk berpindah ke saham yang lain yang lebih menguntungkan. Jadi siapa yang bakal untung menerusi komen Kylie ini? Instagram.

Saham Facebook melonjak USD13 Billion selepas Tweet Kylie Jenner ini. Ianya mungkin secara kebetulan, tetapi faktor Tweet Kylie ini tidak boleh dipandang begitu sahaja. Dengan 25 juta pengikut di Twitter, Tweet Kylie ini walaupun sedikit pasti membuat pelabur ‘goyang’ dan berpindah ke saham lain yang lebih menguntungkan.

Snapchat tidaklah begitu besar di Malaysia dan ramai yang lebih senang untuk menggunakan Instagram. Untung atau rugi, bonus CEO Snapchat tetap juga tinggi.


Dengan Sedikit Inovasi Gerai Ini Dapat Sambutan Luar Biasa Hingga Dikunjungi Artis Terkenal

Pak Cik Shafie, seorang pesara tentera dan bekas komando mengambil keputusan untuk memulakan perniagaan menjual minuman Coconut Shake di Pantai Klebang, Melaka.

Siapa sangka, idea ringkas ini akhirnya menjadikan gerai beliau terkenal di seluruh Melaka.

Setiap hari ramai yang sanggup beratur panjang selama 30 minit semata-mata untuk menikmati keenakan minuman coconut shake di gerai beliau.

Bukan itu saja, gerai ini turut dikunjungi oleh artis terkenal tanahair seperti Ziana Zain, Shaheizy Sam dan ramai lagi.

Jom kita ikuti kisah jatuh bangun beliau dalam perniagan yang diusahakan ini.

Sikap cekal Pak Cik Shafie ini sememangnya sangat memberi inspirasi. Kongsikan dengan rakan anda.


Dengan Taktik Nakal, Jualan Buah Peach Ini Laku Keras

Disebabkan oleh persaingan yang tinggi dikalangan peniaga buah-buahan di Yangshan, Wuxi, China, beberapa peniaga telah melakukan sedikit inovasi agar buah-buahan yang mereka jual kelihatan lebih menarik berbanding yang dijual oleh pesaing.

Dan inilah yang telah mereka lakukan kepada buah peach.

Kesemua buah peach telah disarungkan dengan seluar dalam yang ditempah khas mengikut saiz buah-buahan ini, menjadikan ia kelihatan seperti punggung wanita.

Hasilnya, jualan buah peach mereka laku keras!


Dengan Teknik Ini, Anda Tidak Akan Ikat Tali Kasut Dengan Cara Yang Sama Lagi. 2 Saat Sahaja!

Mengikat tali kasut kadang-kadang boleh menjadi sesuatu yang merenyahkan. Untuk kanak-kanak, mengikat kasut sendiri boleh menjadi satu kejayaan yang besar. Heh.

Bagi orang dewasa pula, disaat-saat kita tergesa-gesa, mengikat tali kasut boleh membuatkan kita menyampah. Disini kami ingin kongsikan satu teknik untuk mengikat tali kasut hanya dalam masa 2 saat.


Dengan Teknologi Canggih, Pesawat Pengintip Israel Ada Kemampuan ‘Ganggu’ Malaysia

Baru-baru ini heboh satu Malaysia apabila dikhabarkan bahawa sebuah pesawat pengintip jenis Boeing 737-400 milik Israel Aerospace Industries – Elta Electronic Industries (IAI-Elta) telah melalui ruang udara Malaysia. Difahamkan pesawat terbabit bukanlah pesawat Boeing 737-400 yang biasa.

Pesawat ini dikatakan mempunyai sensor anti-radar canggih yang tidak boleh diambil mudah. Melalui beberapa laporan media antarabangsa, ada kemungkinan Israel sedang menguji sistem pesawat terbaru mereka dan penerbangan jarak jauh ini difahamkan untuk melihat kemampuan peralatan yang sedang diuji.

Seperti yang dilaporkan oleh World Today News, pesawat Boeing 732-400 dengan nombor pendaftaran 4X-AOO milik IAI-Elta adalah pesawat pengintip elektronik yang paling maju dimiliki oleh Israel. Teknologi pesawat ini mampu menganggu radar sehingga ia tidak dapat dibaca di negara yang dilalui olehnya.

Elta Electronics pula merupakan syarikat yang sangat terkenal dengan sistem radar yang canggih dan mempunyai banyak pengguna di seluruh dunia termasuk Singapura.

Antara spesifikasi Boeing 737-400 yang digunakan Israel adalah ia mempunyai 36.4 meter panjang. Dengan lebar sayap adalah 28.9 meter dan mempunyai ketinggian 11.1 meter dari permukaan tanah hingga ke hujung ekor atas.

Manakala bahagian kabin Boeing 737-400 pula terbahagi kepada dua. Untuk kabin kelas dua, ia dikhaskan untuk ruang bisnes dan ekonomi yang mampu memuatkan 147 penumpang – 10 tempat duduk untuk kelas bisnes dan 137 tempat duduk ekonomi. Untuk kabin kelas pertama, pesawat ini mampu menampung sehingga 159 penumpang.

Melalui laporan The Vocket sebelum ini, kehadiran sebuah pesawat pengintip prototaip Israel yang dilaporkan sedang menjalankan penerbangan ujian merentas ruang udara Putrajaya sebelum mendarat di Singapura mengundang pelbagai tanda tanya.

Berdasarkan laporan airtimes.my, tinjauan di FlightRadar 24 mendapati pesawat Boeing 737-400 yang bernombor pendaftaran 4X-AOO milik syarikat IAI-Elta itu terbang pada ketinggian 19,000 kaki di ruang udara pulau itu sebelum mendarat di Pangkalan Udara Paya Lebar.

Dalam rekod penerbangan pesawat terbabit. Ia dipercayai telah berlepas dari Israel dan menuju ke Teluk Aqaba, Semenanjung Sinai di Mesir pada 18 Mei lalu. Beberapa hari selepas itu, ia tiba di ruang udara Selat Melaka sebelum melalui ruang udara Kuala Lumpur pada ketinggian 28,975 kaki. Isyarat 4X-AOO kemudiannya hilang daripada Flightradar24 setelah memasuki kawasan luar pesisir Melaka.

Dalam laporan terbaharu yang dikeluarkan oleh Sinar Harian yang memetik media Today, difahamkan bahawa pesawat milik Israel didakwa melakukan demonstrasi produk komersial untuk sebuah firma teknologi pertahanan iaitu ST Engineering dan bukannya bertujuan untuk mengintip.

Demonstrasi yang dilakukan di ruang udara dan wilayah perairan Singapura itu menggunakan pesawat Boeing 737-400 kerana firma berkenaan mempunyai pejabatnya di Paya Lebar. Tambah laporan itu lagi, demonstrasi itu telah selesai dan kini mereka sedang melakukan persiapan untuk meninggalkan negara tersebut.

Berita ini semestinya menimbulkan pelbagai tanda tanya, tambah-tambah lagi ia berlaku selepas konflik yang terjadi di antara Palestin dan Israel. Disebabkan Malaysia tidak mempunyai hubungan dengan Israel, sepatutnya tiada pesawat yang berdaftar di Israel boleh melalui ruang udara Malaysia.

Pesawat pengintip ujian Israel didapati rentas ruang udara Malaysia sebelum ke Singapura. Klik pautan di bawah untuk membaca.

Pesawat Pengintip Ujian Israel Didapati Rentas Ruang Udara Malaysia Sebelum Ke Singapura

Apa Yang Anda Perlu Tahu Mengenai Unit 8200, Agensi Risikan Siber Israel

Kumpulan Rage Against The Machine Dikecam Peminat Kerana Sokong Palestin


‘Dengan Tulus Ikhlas’ Mungkin Iklan Tahun Baru Cina Terbaik Setakat Ini

Menarik dan penuh bermakna iklan Tahun Baru Cina daripada Pizza Hut ini. Ikhlas adalah seorang budak lelaki yang baik dan selalu membantu orang yang berada di dalam kesusahan.

Di dalam iklan ini, keiklhasan Ikhlas membantu akhirnya mendapat balasan di akhir video ini. Ini antara iklan yang kami tidak skip ketika ditayangkan di Youtube. Bagi kami, ini adalah iklan CNY terbaik untuk tahun ini.


Dengar Alunan Irama Orkestra Sambil Menderma Di Toyota Classics 2016

Kalau anda sudah tepu dengan muzik di radio dan anda juga seorang peminat muzik klasikal, anda kena hadir ke Toyota Classics 2016. Ini bukan acara untuk kereta klasik Toyota, tetapi persembahan orkestra klasikal dari pemuzik hebat dari luar negara.

Selalu anda dengar muzik klasikal dalam filem-filem hebat seperti Lord Of The Rings dan Harry Potter sahaja. Apa kata anda ambil peluang ini untuk dengar muzik klasikal dimainkan secara live.

Toyota Classics ini bukanlah yang pertama kali dianjurkan di Malaysia. Persembahan orkestra ini sudah bertapak di Malaysia sejak tahun 1990 lagi. Sesuai dengan tagline ‘Music That Moves Lives’, Toyota Classics pastinya akan memberi kepuasan bagi peminat genre muzik klasikal.

Bersempena sambutan ulang tahun ke-26 Toyota Classics ini, ia akan diadakan di Dewan Filharmonik PETRONAS, Kuala Lumpur pada 2 November 2016. Sebahagian daripada kutipan tiket ini akan disalurkankan ke Youth Trust Foundation, Fakulti Muzik Universiti Teknologi Mara (UiTM). Sambil anda menonton, sambil anda menderma untuk kebajikan kan?

Kumpulan Baltic Neopolis Orchestra Poland bersama dua soloist, Pamela Tan Nicholson dan Vasko Vassilev dijemput khas untuk edisi Toyota Classics tahun ini. Sebuah kumpulan muzik dari Fakulti Muzik UiTM, Rendezvous akan membuat persembahan khas bersama Baltic Neopolis ketika konsert Toyota Classics ini nanti. Gabungan east meets west yang pastinya awesome!

Konsert Toyota Classics ini adalah yang paling outstanding di antara program CSR yang lain oleh Toyota kerana ianya berjaya mengembirakan audience dari pelbagai umur dan latar belakang di samping mengumpul dana untuk organisasi yang terpilih.

Jadi jangan lepaskan peluang untuk melihat persembahan orkestra yang semestinya epik ini. Tiket boleh dibeli sekarang di Box Office Dewan Filharmonik PETRONAS atau secara talian di +603-2051 7007. Tiket berharga RM106, RM159, RM212 and RM265 (termasuk cas 6% GST) dan untuk sebarang maklumat lanjut boleh layari toyota.com.my. Symphony No.5 satu, please.


‘Dengar Ceramah Pendek Setiap Pagi’ – Puteri Sarah Kongsi Cara Dia Bertenang Dan Cari Kekuatan Diri

Seperti diketahui umum, anak kepada pelakon veteran Kazar iaitu Ira Kazar, didakwa mengganggu rumah tangga pelakon jelita Puteri Sarah dan suaminya Syamsul Yusof.

Baru-baru ini, dalam rancangan bual bicara Next To Neelofa, Puteri Sarah Liyana telah diundang sebagai tetamu yang bersiaran Sabtu lalu dan telah bercerita tentang kehidupannya bersama anak-anak.

Menerusi rancangan itu, Puteri Sarah menceritakan kisah hidupnya bersama dua anaknya iaitu seorang lelaki bernama Syaikhul Islam dan seorang perempuan bernama Sumayyah.

Puteri Sarah juga menyatakan dalam rancangan itu bahawa dia mempunyai cara tersendiri untuk menenangkan dan menguatkan dirinya akibat daripada isu rumah tangga yang belum selesai yang dihadapinya.

Puteri Sarah Liyana berkongsi cara beliau mencari kekuatan diri Saksikan Next to Neelofa, setiap Sabtu, 10 malam di Astro Ria. Tonton episod penuh di Astro Go : https://astrogo.astro.com.my/link/bZJnuUKvp4AgeySz8 https://astrogo.astro.com.my/link/Lrh4ArjKNp9uXxEs9 https://astrogo.astro.com.my/link/vw9rzwdNxjMQAcSh7 #nexttoneelofa #fypシ #foryoupage

Salah satu cara yang dia amalkan, sejurus bangun pagi, dia mendengar ceramah pendek tentang kesedihan dan cara meneruskan kehidupan, kemudian menangis sepuasnya sebelum melakukan aktiviti harian bersama anak-anaknya.

Tambahnya, dengan rutin dan cara sebegitu, dia boleh kekal tenang demi anak-anaknya kerana dia tidak mahu mereka terikut dengan emosinya yang sedih memikirkan rumah tangganya yang hampir hancur.

Dalam pada itu, dia berasa lega selepas menangis menonton ceramah di saluran YouTube bagaikan kepuasan buat dirinya melepaskan perasaan yang terpendam. Bukan itu sahaja, dia berkata, dia mesti kembali kuat untuk anak-anaknya kerana mereka masih kecil dan perlukan perhatian dirinya, seorang ibu.


25 Fenomena Alam Semulajadi Yang Tidak Dapat Diterangkan Oleh Sains

Siapa sangka menonton video tentang perkara yang tidak dapat diterangkan oleh sains pun menimbulkan seram sejuk. Alam yang dicipta tuhan ini menyimpan 1001 rahsia untuk kita mengkagumi kebesaran-Nya. Ini 5 fenomena yang kami pilih untuk dipaparkan dalam bentuk bergambar:

Terdapat beberapa kes-kes pelik haiwan jatuh dari langit. Pada musim panas pada tahun 2000 di Ethiopia, sebagai contoh, hujan turun bersama dengan berjuta-juta ekor ikan di mana kebanyakannya mati dan ada yang bertarung nyawa. Kebanyakan “hujan haiwan” adalah disebabkan oleh puting beliung atau ribut teruk sehingga mampu mengangkat dan membawa sejumlah besar air dan kandungan di dalamnya, tetapi yang peliknya, “hujan haiwan” selalunya membawa sejenis binatang sahaja. Contohnya, “hujan haiwan” membawa hanya satu spesies ikan hering atau satu jenis katak sahaja pada satu masa.

Berabad-abad lamanya, ramai yang telah melaporkan ternampak cahaya pelik, selalunya berwarna putih atau biru berkelip-kelip sebelum gempa bumi yang besar berlaku. Cahaya itu, yang biasanya hanya berlangsung buat beberapa saat, telah dilaporkan berlaku beberapa kali tetapi tidak sehingga tahun 1960-an, gambar pertama fenomena ini berjaya diambil. Sejak itu, ahli-ahli sains mula mengambil serius dan telah mencipta banyak teori asal-usul cahaya ini, antaranya melibatkan piezoelektrik, pemanasan tenaga geseran dan elektrokinetik.

3. Cahaya sebelum letupan gunung berapi besar

Ahli-ahli sains telah mendapati bahawa cahaya sama seperti yang dilihat sebelum gempa bumi, juga berlaku di kawasan-kawasan di mana letupan gunung berapi yang besar akan berlaku. Kajian terkini menunjukkan bahawa cahaya ini mungkin disebabkan oleh unsur-unsur yang mengecas cas elektrik semula jadi batu batan, menyebabkan mereka berkilau dan bersinar.

Juga dikenali sebagai batu bergerak, batu-batu layar merujuk kepada fenomena geologi yang menakjubkan di mana batu-batu bergerak dan menggores trek panjang di sepanjang lantai tanah dengan lancar tanpa sebarang campur tangan manusia atau haiwan. Terdapat juga kes-kes batu terpusing, mendedahkan bahagian tanah dan menukar arah. Asal-usul fenomena ini tidak jelas tetapi saintis mencadangkan pergerakan mungkin disebabkan oleh angin yang kuat menolak batu pada lapisan nipis tanah liat.

Setiap tahun, sehingga 2000 ekor ikan paus membunuh diri dengan mendamparkan diri mereka di pantai. Dipercayai bahawa ikan-ikan paus telah membunuh diri dengan cara “aneh” ini sejak beribu-ribu tahun dahulu. Terdapat banyak teori tentang mengapa ikan-ikan paus melakukannya tetapi tiada satu pun daripada teori ini diterima sebagai muktamad.

Ini pula skop penuh 25 fenomena alam semulajadi yang tidak dapat diterangkan oleh sains:

LIKE dan FOLLOW Vocket di Facebook serta Instagram


Dengar ‘Hikayat Benladin’ Buah Tangan Terbaru Malique

Malique kembali dengan karya terbaru yang dinyanyikan oleh penyanyi baharu, Ben Ladin.

Seperti biasa, lirik lagu Malique tetap mantap dan turut mempunyai bait-baik lirik lagu beliau yang sebelum ini. ‘Mereka keluar masuk gua, Mencuba mencari dimana, Mencuba meneka dimana saya, Mata kasar takkan dapat jumpa.’ Bait lirik yang menjawab di mana Malique ketika ini.

Niat enson matakaji semar ngiseng. Mahu si ‘mambang’ keluar gua, ‘mambang’ hantar budak sahaja untuk tutur kata.


Dengar Lagu ‘Hikayat Benladin’ Dalam Versi Akustik

Ramai yang mengecam pemilihan BenLadin untuk menyanyikan lagu terbaru daripada Malique. Namun beliau membuktikan beliau mampu rap dengan baik dalam sesi akustik THR Gegar ini.

Hikayat Benladin adalah lagu daripada kisah hidup beliau sendiri dan tidak ditujukan kepada sesiapa. Ada juga yang kata sebaliknya. Tepuk dada tanya selera. Jom layan versi akustik lagu ini. Lama-lama dengar lekat pula lagu Hikayat Benladin ini dalam kepala.


‘Dengar Muzik TikTok Terus Terjaga Dari Koma’- Babak Drama Indonesia Ini Bikin Netizen Terhibur

Jika dahulu, sinetron ‘Bawang Putih Bawah Merah’ pernah mencipta fenomena di Malaysia. Malah, banyak drama Indonesia yang pernah ditonton rakyat Malaysia.

Terbaharu, sebuah video klip drama sinetron Kisah Nyata bertajuk ‘Istriku Menelantarkan Keluarganya Demi Jadi Artis TikTok’ tular di media sosial. Jika dilihat dalam video tersebut, seorang ibu yang terlantar koma terjaga disebabkan anak dan suaminya menari TikTok.

Bukannya didengerin doa doa malah music tiktod, mana langsung sadar lagi😭✊ pic.twitter.com/1SJO62cjZe

— AREA JULID (@AREAJULID) January 26, 2021

Adegan yang tidak masuk akal itu berjaya meraih perhatian netizen. Mana tidaknya, para netizen berasa terhibur kerana disebabkan muzik TikTok wanita tersebut mampu bangun daripada koma.

Malah, ada juga netizen yang tertanya-tanya bagaimana konten seperti itu boleh disiarkan. Para netizen juga mengatakan makin banyak konten pelik dihasilkan dan tiada pengisian yang baik.

YALL THIS IS THE FUNNIEST SHIT IVE EVER SEEN THIS YEAR🤩🎉 https://t.co/JR0bg323OO

— faeez. (@faizdanfaiz) January 26, 2021

My head hurts, from laughing so hard 🤣 https://t.co/H1YM22IPvs

It's 2021Getting to the future is getting weird The world of television has been tarnished by the hypocritical flush of the heart "Sick people have to be Tiktokin to get better quickly" hey this is too creative or too much WTF https://t.co/MxVMNR5mZO

— Day's (@Anotherday_19) January 26, 2021

The amount of moral and empathy deficiency on this video

— Patrick Telnoni (@patricktelnoni) January 26, 2021

Adakah anda turut terhibur menonton video tersebut? Apakah pandangan anda akan drama yang ditayangkan di TV Indonesia ini?

Sementara itu, kami kongsikan beberapa artikel menarik pada pautan di bawah ini.

Wajah Kekal Tenang, Netizen Terhibur Lihat Nora Danish Terhantuk Pintu Kereta Dalam Drama Bougainvillea

Sengaja Gelapkan Warna Kulit Watak Utama, Video Muzik Penyanyi Malaysia Dikritik Hingga Peringkat Dunia


Dengar Pendapat Ramai, Karakter Papa Zola Sah Digugurkan Dalam Filem BoBoiBoy Akan Datang

Sebut sahaja kartun animasi BoBoiBoy, watak Papa Zola yang terkenal dengan tagline ‘kebenaran’ antara yang menyerlah karakternya selain cukup menghiburkan. Malah, populariti Papa Zola boleh dikatakan setanding dengan watak-watak utama yang lain.

Bagaimanapun, para penonton mungkin tidak lagi dapat menonton watak berkenaan dalam filem BoBoiBoy akan datang kerana Monsta membuat keputusan untuk membuang satu watak dalam filem itu disebabkan terlalu banyak watak dan masing-masing merebut masa di dalam skrin.

Dalam satu kenyataan, Nizam Abd. Razak selaku CEO Monsta dan juga pelakon suara Papa Zola mengesahkan bahawa watak Papa Zola akan dibuang daripada filem BoBoiBoy akan datang.

Menurutnya, watak-watak lain dapat diberi peluang untuk lebih menyerlah dalam filem dengan membuang watak Papa Zola. Walaupun dibuang dalam filem, tetapi watak tersebut masih ada lagi menerusi siri animasi dan bukannya dimatikan.

Menjengah ke ruangan komen, rata-rata netizen berasa sedih dengan keputusan tersebut tetapi turut mengharapkan karya yang terbaik daripada animasi BoBoiBoy.

Sementara itu, kami kongsikan beberapa artikel berkaitan BoBoiBoy pada pautan di bawah ini.

Gadis 17 tahun Adalah Pemilik Suara Boboiboy

Selepas Filem, Komik BoBoiBoy Galaxy Musim 2 Pula Bakal Tembusi Asia Tenggara

Penuh Aksi Dan Mengujakan, Trailer Rasmi Mechamato Raih Perhatian Netizen


Dengar Permintaan Pelanggan, KFC Malaysia Kembalikan Menu ‘Loaded Potato Bowl’ Kegemaran Ramai

Akhirnya permintaan anda telah didengari KFC. Buat anda penggemar menu ‘Loaded Potato Bowl’, ini masanya anda serbu KFC terdekat anda.

Kenapa? KFC Malaysia telah kembalikan menu Loaded Potato Bowl ini di kesemua cawangan KFC Malaysia sejak semalam. Rata-rata netizen telah mula membajiri cawangan KFC terdekat mereka untuk dapatkan menu ‘awesome’ ini.

Jika dahulu, ayam digunakan adalah kepingan ayam crispy tender dipotong kecil, kini ‘Loaded Potato Bowl’ ini menggunakan ayam popcorn. Dihidang bersama kentang, jagung dan juga keju pasti membangkitkan selera anda.

Harga untuk ‘Loaded Potato Bowl’ ini hanyalah RM5.99 untuk a la carte. Jangan terlepas pula untuk dapatkan ia sementara stok masih ada, nanti sudah tiada tercari-cari pula.

Tahukah anda burger bersalut emas 24 karat kini boleh dinikmati? Klik pautan di bawah untuk ketahui di mana tempat yang tawarkan burger itu.

Eksklusif Dan ‘Viral’, Burger Bersalut Emas 24 Karat Berharga RM460 Ini Buat Netizen Tidak Senang Duduk

Bekas Pekerja KFC Dedah Tindakan Sekiranya Menerima Ayam Bersaiz Kecil


Dengar Rakaman Perbualan Pemberontak Pro-Rusia Ini Selepas Mereka Menembak Jatuh MH17

Satu video telah dikeluarkan di Youtube yang menunjukkan satu panggilan telah dipintas dari pemberontak Pro-Rusia di timur Ukraine.

Rakaman audio yang ditambah sarikata Bahasa Inggeris itu didakwa hasil daripada pintasan yang dilakukan oleh Ukrainian Security Service (SBU), yang kemudiannya dikeluarkan di laman web mereka.

Ia mendakwa kumpulan militan yang diketuai oleh Igor “Bes” Bezler, menggunakan sistem peluru berpandu udara-pertahanan Rusia, menembak jatuh sebuah pesawat awam dikenal pasti sebagai Boeing 777 milik Malaysia Airlines.

Dalam rakaman itu, dua pemberontak boleh didengar bercakap tentang kapal terbang yang telah ditembak jatuh – yang pertama menganggap mereka adalah jet tentera. Namun apabila seorang lelaki yang dikenali sebagai “Major” melaporkan kembali, dia tidak jelas apa jenis pesawat yang mereka serang. [Telegraph]


Dengarkan ‘Bestfriend’ Nyanyian Bakat Baharu Lil J Dan Chaleeda

Bintang rap yang mula meningkat naik Lil J akhirnya memperkenalkan dirinya kepada pencinta muzik tempatan dengan lagu yang berjudul Bestfriend. Lil J merupakan salah seorang penyanyi rap yang dicungkil bakatnya oleh Joe Flizzow menerusi program 16 Baris yang sedang hangat diperkatakan.

Kebolehan Lil J dalam menulis lirik, menyanyi rap dan mencipta lagu berjaya membuka mata Rocketfuel Entertainment untuk mengambil beliau sebagai artist rakaman. ‘Bestfriend’ merupakan kolaborasi pertama Lil J bersama Chaleeda dan merupakan sebuah karya hebat hasil nukilan penyanyi dan penerbit hip hop tersohor Joe Flizzow, Alif dan SonaOne.

Biarpun baru beberapa tahun berkecimpung dalam arena hip hop Lil J diberi peluang tampil bersama bintang yang berasal dari Thailand, Chaleeda Gilbert untuk single ini. Dengar kali pertama suara Chaleeda dalam lagu ini, persis Kaka Azraff pun ada.


Dengarkan Bunyi Di Planet Marikh Yang Dirakamkan Buat Pertama Kali

Sudah dua minggu berlalu selepas pasukan InSight daripada NASA berjaya mendapatkan sisa terakhir kapal angkasa mereka di Planet Marikh. Keadaan kawasan sekeliling serta rakaman bunyi yang dihasilkan antara yang dirakam melalui misi eksplorasi pada kali ini. Melalui video ini, rakaman bunyi angin yang dikatakan bertiup sekitar 10 ke 15 kilometer sejam antara yang berjaya dirakam.

Untuk pengetahuan anda, keadaan atmosferanya nipis antara yang membuatkan rakaman sukar dibuat dimana bunyi angin bertiup didapati sangat perlahan membuat NASA terpaksa meningkatkan kelajuan bunyi kepada 100 kali ganda.


Dengarkan Pantun Nasihat Secara Berseloroh Oleh Petugas Kesihatan Ini Kepada Orang Kampung

Menghentikan penularan dan jangkitan wabak COVID-19 sememangnya memerlukan usaha yang lebih daripada semua pihak terutama pihak-pihak berwajib seperti petugas kesihatan dan juga keselamatan.

Maka tidak hairanlah mereka ini sanggup untuk melakukan apa sahaja yang termampu untuk mengingatkan masyarakat supaya mematuhi apa-apa arahan dan SOP yang telah ditetapkan serta memberikan kesedaran mengenai pandemik ini.

Seperti yang dilakukan pihak yang difahamkan merupakan petugas kesihatan ini ketika menyampaikan pesanan khidmat masyarakat kepada penghuni sebuah kampung yang tidak dikenalpasti sebelum ini.

Bukan sahaja caranya yang unik dalam menyampaikan pesanan, tetapi pantun yang disampaikan juga turut mencuri perhatian dan menerima pujian daripada netizen.

Berikut adalah pantun yang kedengaran dalam perkongsian pesanan khidmat masyarakat berkenaan.

Ini pantun terimalah pantun,
Walaupun kita sering bercinta janganlah kita berkahwin lari,
Sentiasa lah kita menjaga kita,
Duduklah di rumah dan jangan lari.

Jalan jalan bersama tuan (sebutan tidak jelas)
Jalan bersama ke Batu 19,
Kalau tuan mahu kahwin lagi satu,
Mari bersama hapuskan COVID-19.

Buat anda yang terlepas menonton perkongsian pantun nasihat yang itu, anda boleh menontonnya di bawah.

Baca juga perkongsian kami mengenai isu semasa COVID-19 dalam negara melalui pautan di bawah.

Keluarga Difitnah Dan Dipulau, Lelaki Ini Kongsi Bagaimana Dilayan Bagai Penjenayah Selepas Positif COVID-19

Pakar Jangka Gelombang Ketiga COVID-19 Di Malaysia Berlarutan Hingga Tahun Depan

Saintis Dakwa Kumpulan Darah O Lebih Selamat, Kurang Risiko Dijangkiti COVID-19


Dengarkan ‘Sesungguhnya2019’ Alif Satar Dan Raihan Versi Live Di JAMMING HOT

Lagu Sesungguhnya2019 versi Alif Satar dan Raihan yang dilancarkan minggu lalu kini sudah hampir mencecah 4 juta tontonan di YouTube. Pada ketika ini, Sesungguhnya2019 kekal berada di kedudukan Trending #1 selama seminggu di YouTube.

Kini anda boleh pula mendengar versi live Sesungguhnya2019 ini di JAMMING HOT oleh Hot FM. Anda boleh mendengar betapa merdunya suara Alif dan ahli Raihan yang lain dalam video ini. Suara Alif dan Raihan memang sedap ketika live, tidak perlu menggunakan bantuan autotune.

Terima kasih kepada Alif & Raihan kerana mengembalikan nostalgia lagu ini buat peminat setia Raihan. Di bazar Ramadan dan mana-mana kami pergi, banyak yang memutarkan kembali lagu nasyid daripada kumpulan Raihan terutamanya. Terbaik.


25 Gambar Bagaimana Haji Ditunaikan 61 Tahun Yang Lalu

Musim haji telah tiba lagi dan kita baru sahaja menyambut Hari Raya Korban seminggu yang lepas. Umum maklum yang kini kos menunaikan haji telah semakin meningkat seiring dengan pembaharuan yang dilakukan disana.

Kini, di sekitar Mekah sudah terdapat hotel-hotel mewah, restoran-restoran fastfood terkenal dan juga shopping mall. Sejauh mana menunaikan haji dapat melahirkan rasa keinsafan dalam keadaan sedemikian, itu terpulang kepada masing-masing. Kalau betul niatnya, insyaAllah dipermudahkan.

Pernahkah anda terfikir bagaimana haji ditunaikan 61 tahun yang dulu? Hayati gambar-gambar dibawah yang diambil daripada Majalah National Geographic. Maaf, tiada satu pun gambar selfie.

1. Ketibaan jemaah haji yang kebanyakannya menggunakan feri ataupun kapal. Jika dari Malaysia, ianya memakan masa berbulan-bulan lamanya.

2. Bagi mereka yang mampu, mereka menggunakan perkhidmatan kapal terbang daripada negara berhampiran.

3. Sama seperti hari ini, bas merupakan kenderaan yang paling banyak digunakan oleh para jemaah. Namun baru-baru ini, perkhidmatan seperti LRT telah dilancarkan untuk memudahkan para jemaah haji.

4. Hanya muslim dibenarkan untuk memasuki kawasan ini untuk menunaikan haji.

5. Inilah gambar sekitar masjid mekah. Pemandangan sekarang jauh berbeza sama sekali.

6. Jalan Mekah yang sibuk. Kelihatan menara dari seni bina Khilafah Ustmaniyyah.

7. Ini adalah salah satu jalan masuk Masjidil Haram.

8. Para jemaah diluar perkarangan Masjidil Haram.

9. Rupa kaabah pada masa itu. Begitu ringkas binaan-binaan disekitarnya.

10. Rupa kaabah dari pandangan yang lebih dekat.

11. Jemaah dibenarkan untuk memasuki kaabah pada masa itu. Mungkin kerana bilangan yang tidak ramai.

12. Menunaikan tawaf nampak lebih mudah 61 tahun yang lalu.

15. Jemaah yang berehat menikmati shisha.

16. Kuda masih digunakan sebagai alat pengangkutan.

17. Jemaah sedang memilih kambing untuk ibadah korban.

18. Jemaah akan menyimpan sendiri haiwan-haiwan untuk ibadah korban. Unik.

19. Keldai digunakan untuk mengankutan haiwan yang telah dikorbankan.

20. Di Mina, makanan dimasak menggunakan periuk dan unggun api.

22. Khemah-khemah yang didirikan disekitar gunung Arafah.

23. Jamarat yang simboliknya melontar batu kearah syaitan tidaklah sebesar sekarang.

25. Menikmati minuman sejuk dibawah panas terik matahari.


Dengarkan Single Terbaru Altimet ‘Bunga’

Baru sebulan single Mambang dilancarkan Altimet mengeluarkan pula single kedua beliau untuk tahun ini, Bunga.

Seperti juga Amboi, lagu ini sangat catchy dan meresap terus ke ingat terutamanya bahagian chorus. Seperti juga Amboi, lagu ini turut bercerita tentang isu yang mungkin orang pandang ringan, ‘bunga’. Kalau anda biasa buat pinjaman di bank, pasti tahu sangat dengan kadar bunga yang dikenakan untuk setiap pinjaman.

Sekali lagi single yang hebat daripada Altimet. All out betul Altimet tahun ini.


Dengarkan Single Terbaru Joe Flizzow ‘Sampai Jadi’

Joe Flizzow bekerjasama dengan artis dari Singapura, Alif untuk single terbaru Joe Flizzow. Video muzik terbaru oleh The President ini unik kerana lirik lagu ditulis di bahagian luar video bukannya di dalam seperti video muzik tempatan yang lain.

Baharu sahaja tamat siri 16 Baris di YouTube, keluar pula single terbaru daripada Joe Flizzow. Joe dah pesan; buat kerja biar sampai jadi. Dan ya, lagu ini tidak ditujukan kepada sesiapa. Enjoy!


Dengarkan Single Terbaru SonaOne & Alif ‘Obvious’

SoneOne kembali dengan single bahasa Inggeris terbaru, Obvious dan kali ini lagu ini dinyanyikan bersama Alif.

Lagu ini diterbitkan dan ditulis bersama antara Alif dan SonaOne. Menarik tentang lagu Obvious ini adalah lagu ini menerima adunan bertaraf dunia dengan sentuhan Jimmy Cash di Cha Ching Studios, California dan di ‘master’ pula oleh calon Anugerah Grammy, Chris Athens.

Memang ada bunyi international lagu terbaru SonaOne dan Alif ini. Ditambah pula dengan gaya muzik video ala 90an yang sangat win, kami suka single terbaru SonaOne & Alif ini.


Dengarkan Versi Remix Haa Tepok Yang Dihasilkan Khas Buat realme

Lagu Haa Tepok nyanyian MeerFly Ft. MK K-Clique & Kidd Santhe yang diterbitkan tahun lalu telah mendapat lebih 45 juta views di YouTube dan turut diputarkan di corong radio.

Terbaru, MeerFly semalam berkongsikan versi remix lagu Haa Tepok yang dihasilkan khas buat realme. Ini merupakan satu kolaborasi yang unik antara artis tempatan dengan sebuah jenama telefon pintar antarabangsa.

Tidak ada perubahan drastik pada lagu cuma lirik sahaja ditukar dengan perkataan realme serta kehebatan jenama ini berbanding jenama telefon pintar lain. Cool juga cara realme tap pasaran di Malaysia. Mungkin selepas ini jenama lain akan tiru cara realme.

Bercakap tentang realme, X2 Pro merupakan peranti flagship pertama mereka yang awesome yang jauh lebih berbaloi untuk dimiliki berbanding jenama lain. Anda boleh baca tentangnya di sini.

Lihat Kualiti Gambar Menakjubkan realme X2 Pro, Peranti Unggul Buat Kaki Travel

realme X2 Pro Dan Vivo NEX 3, Mana Satu Yang Berbaloi Untuk Dimiliki?


Dengki Lihat Kejayaan Orang Lain, Kolam Ikan Yang Diusahakan Keluarga Ini Musnah Sekelip Mata

Sudah menjadi lumrah dalam perniagaan terdapat turun dan naiknya. Walau bagaimanapun, sudah pastinya ramai peniaga yang mengharapkan perniagaan yang diusahakan terus berkembang dalam usaha mencari rezeki membantu diri sendiri serta keluarga.

Dalam pada itu, lain ceritanya dengan perniagaan yang diusahakan oleh sebuah keluarga di Kuala Lipis, Pahang ini apabila perniagaan sewaan kolam memancing yang diusahakan pada tanah pusaka ini musnah sekelip mata.

Semoga ada yg sudi membantu ummi #kolampancingtokking #fpy #fypシ #ummibangkit @Qu Putra @Man87 @johnn

♬ Penyejuk Hati – Instrumental – Asraf Studio

Berdasarkan perkongsian Facebook Kolam Pancing Tok King, situasi yang berlaku berpunca daripada terdapat manusia yang melihat perkembangaan perniagaan keluarga mereka sehingga sanggup melakukan khianat dengan memusnahkan ikan di kolam tersebut.

Lebih menyayat hati, perniagaan yang diusahakan baru sahaja bertapak 2 tahun sebelum dilanda musibah yang melihatkan bangkai-bangkai ikan tersadai sekaligus merugikan keluarga ini yang turut terdiri daripada ibunya sendiri.

Perkongsian sayu yang dimaklum di Facebook telah meraih perhatian netizen yang telah meluahkan rasa sedih atas musibah yang berlaku. Tidak kurang juga yang mendoakan agar keluarga ini dapat kembali mencari rezeki menerusi perniagaan yang diusahakan.

Malah, terdapat netizen yang sudah memasang niat untuk ke kolam ikan ini pada hujung minggu ini sebelum terpaksa membatalkan perancangan.

Didoakan semoga keluarga ini dapat kembali bangkit dalam mengusahakan perniagaan sewaan kolam ikan sekaligus terus berkembang dengan jayanya.


Dentuman Kuat, Pertembungan Di Udara Akibatkan Helikopter Terhempas Di Taman Melawati

Sekiranya anda berada sekitar Taman Melawati, Ampang pastinya anda akan mendengar dentuman kuat yang berlaku jam 12 tengah hari tadi. Dentuman kuat yang berlaku difahamkan melibatkan dua buah helikopter yang terhempas.

Berdasarkan laporan daripada Pengarah Bomba Selangor, insiden yang berlaku melibatkan dua buah helikopter yang dipercayai bertembung di udara sebelum terhempas.

[TERKINI] Sebuah helikopter terhempas berhampiran Melawati sebentar tadi. Ikuti laporan langsung dari saya di lokasi kejadian. @501Awani #AWANInews pic.twitter.com/RJZQIrpnAd

— Fareez Azman (@FareezAzmann) November 8, 2020

BREAKING : A private helicopter has crashed near Taman Melawati. The pilot is reportedly injured and rescue efforts are ongoing. pic.twitter.com/30sQoKXVaw

Dimaklumkan pihak bomba kini sedang dalam usaha untuk mengeluarkan mangsa terdiri daripada empat individu dimana dua daripadanya maut di tempat kejadian.

Menurut perkongsian pengguna Twitter, cuma sebuah helikopter dengan warna biru yang terhempas sebaliknya helikopter dengan warna merah berjaya mendarat dengan selamat berhampiran padang SJK (Tamil) Taman Melawati.

Akhirnya teka-teki orang ramai mengenai misteri ‘kubur berdarah’ terjawab menerusi jawapan hasil daripada siasatan pihak polis.

Misteri ‘Kubur Berdarah’, Ini Jawapan Daripada Hasil Siasatan Polis

Kecewa Dan Tertekan Diberhentikan Kerja, Bekas Pengurus Maut Selepas Rempuh Kilang


Anda Mungkin Mengalami Depresi Sekiranya Kerap Berkongsi Gambar Seperti Ini Di Instagram

Sudah menjadi kewajipan utama buat golongan muda untuk mempunyai akaun Instagram sebagai akaun media sosial tambahan selain daripada Facebook dan Twitter.

Sama ada digunakan sebagai tempat meluahkan perasaan, menyimpan memori atau memaparkan kemewahan dan hasil seni antara yang menjadi objektif utama orang ramai menggunakan Instagram sambil bertegur sapa antara satu sama dengan yang lain.

Dalam pada itu, terdapat sebuah kajian yang telah dibuat oleh EPJ Data Science yang menunjukkan gaya gambar yang sering dimuat naik oleh mereka yang mengalami depresi. Untuk pengetahuan anda ujian ini telah diuji kepada lebih 166 responden yang dengan kumpulan data sebanyak 43,950 gambar. Berikut merupakan gambar yang sering dikongsikan mereka yang mengalami masalah depresi.

Featuring @coralaston.photography Our Great Depression 1 in 4 people will experience mental health issues. There are many stigmas attached to mental illnesses, for example, it’s assumed that men cannot suffer which is untrue. Furthermore, some people assume that sufferers are unable to do things. With these stigmas, people feel unable to express themselves. I myself have depression and have found that many of the reactions I’ve had have been negative. Those who are supposed to care for me the most have said horrible things like I’m just doing it for attention, not listening and refusing to understand important things to help. I have visited the doctors to see if they could help but I got little attention, instead of listening to me I got referred to talking therapy. It has now been 5 months and I have still heard nothing. This lack of urgency for mental health patients worries me, there could be someone waiting even longer than myself who could really benefit from this treatment. As a society, we lack real knowledge of the subject. Personally, I’ve only been mental health briefly taught once at school, I think this is appalling. We should teach people that it is okay to have mental health issues and that there is help available, and we should teach not to discriminate someone because of it. To me, it is very important to have the knowledge of mental illness from a young age as it enables people to speak out and talk about their feelings which could help themselves and others. . #depression #mentalhealthawareness #depressionrecovery #beatstigma #speakout #depressionawareness

A post shared by Art For Mental Health (@artformentalhealth) on Aug 10, 2017 at 4:19am PDT

Dikhabarkan individu yang mengalami depresi lebih mudah untuk berkongsi gambar yang tampak gelap. Warna dominan pada feed mereka lebih kepada warna hitam, kelabu dan biru manakala filter hitam putih antara yang menjadi pilihan.  Dalam erti kata lain, mereka lebih selesa sekiranya feed mereka kelihatan malap berbanding warna-warna yang menceriakan.

Mereka yang mengalami depresi juga lebih cenderung untuk bergambar keseorangan. Jika bergambar bersama kenalan mereka lebih selesa untuk memuat naik gambar dengan jumlah individu yang tidak ramai.

Cuba semak feed Instagram anda? Adakah ciri-ciri ini ada pada anda atau gambar yang dimuat naik sekadar seni? Kongsikan pendapat anda di ruangan komen.


Depresi Membunuh Jiwa, Bagaimana Saya Bangkit Melawan Dugaan Ini

Izinkan saya berkongsi pengalaman saya dari seorang yang normal menjalani kehidupan seperti manusia hingga akhirnya mengalami masalah mental yang menyerang dalam diam sepertimana yang dialami oleh semakin ramai orang muktahir ini.

Kita juga baru saja dikejutkan di permulaan tahun baru 2018 ini dengan berita seorang artis tempatan menyerang seorang anggota awam dan akhirnya membuka pekung bahawa telah lama beliau mengalami kemurungan sehingga mengambil barang terlarang yang mengakibatkan impak negatif dalam kehidupan dan karier beliau.

Saya melalui satu fasa yang boleh dikatakan terburuk dalam hidup. 6 bulan lamanya saya cuba bertahan sehingga akhirnya dengan rela saya menjalani rawatan psikitiari. Selama 6 bulan tersebut saya menjalani kehidupan dengan kemurungan yang dasyat.

Kerjaya musnah.
Keluarga berantakan.
Kewangan susut.
Kawan mula menjauh.

Segala-galanya hancur. Hingga saya merasakan tiada peluang untuk bangkit semula. Selancarnya juga saya menyalahkan MAHA PENCIPTA yang terlalu kejam kepada saya.

Tiada bahagia berbaki, yang tinggal hanya beban. Zahirnya saya seperti normal. Tetapi hakikatnya di dalam diri ini berperang hingga rasa hampir gila. Saya berperang dengan perasan dan keinginan yang terlampau kuat dan mahu semuanya kembali seperti biasa.

Dan akibatnya ini menjadikan saya seorang pesimis dan paranoid.

Akhirnya saya akur untuk berjumpa dengan kauselor serta menghadiri sesi terapi yang diaturkan oleh salah seorang ahli keluarga. Dari situ barulah saya tahu keadaan saya ini sebenarnya di dalam kemurungan atau lebih tepat DEPRESI.

Secara mudahnya gejala ini lebih kepada cara pemikiran kita yang dipengaruhi emosi sendiri.

Perlu juga untuk anda tahu stress dan kemurungan adalah dua benda berbeza. Tapi masih ramai mengambil ringan simptom yang membawa ke arah gejala ini kerana beranggapan mereka mampu melawan secara bersendirian sedangkan depresi adalah keadaan lebih membawa penyakit berbanding perubahan emosi sementara.

Benar, saya sendiri pernah beranggapan sebegitu, sebolehnya mahu ia berlalu sendiri tanpa bantuan dan lebih gemar bersendirian. Personaliti saya sebagai seorang introvert juga penyumbang kepada keadaan yang lebih teruk.

Saya tidak terlalu terbuka untuk berkongsi apa-apa yang berkaitan dengan diri saya kepada orang. Justeru, pil tidur merupakan kawan baik kerana segala beban yang ada hilang tatkala mata terpejam.

Menyendiri dan berseorangan sebenarnya tidak membantu saya untuk keluar dari kepompong kedukaan. Malahan sesi terapi yang dihadiri serta nasihat kaunselor tidak memberi kesan kepada saya.

Hidup seakan terasa berakhir. Dunia mentertawakan diri yang tewas serba serbi. Saya terus mengasingkan diri, menangisi diri, menyalahi Ilahi.

Sehinggalah di satu hari, satu panggilan telefon telah mengubah rentak dan menyusun semula puzzle yang sekian lama bertaburan. Seorang sahabat bertanya khabar, yang entah berapa kali saya tidak mengendahkan panggilan beliau.

Panggilan yang sekian lama tidak saya hiraukan sebelum ini kerana saya malu terlalu banyak berhutang dengan beliau dan berjanji yang akhirnya tinggal janji.

Alangkah terkejutnya saya apabila beliau menyatakan niat hanya untuk bertanya khabar bukannya bertanyakan wang yang telah lama tertangguh. Segala yang terpendam saya curahkan kepada beliau hingga saya sendiri dengan rela hati ingin mendaftar ke wad sakit jiwa.

Tetapi sahabat yang satu ini enggan melihat saya mengalah dengan permainan dan menggesa agar saya bangkit.

INI BUKAN KEGAGALAN! INI UJIAN. UJIAN ILAHI! UJIAN TANDA DIA SAYANG.
SAYANG HAMBANYA.

Tuhan rindukan hambaNYA. Tuhan rindu hamba yang meminta padaNYA, mengadu padaNYA.

Akhirnya entah bagaimana ada satu semangat membuat saya kuat. Saya mahu melawan kemurungan ini sehingga akhirnya tembok positiviti berjaya dibina.

Abang saya pernah berpesan dan ia masih bergema di kepala sehingga kini, “Susah kau buat, senang pun kau buat, kau pilih.”

Yang kedua, saya salurkan kesedihan kepada benda yang saya suka. Sewaktu kecil saya dan kakak gemar mewarna.

Jadi dengan wang yang masih berbaki, saya melangkah ke kedai RM2. Saya membeli set warna KREATI, serta buku mewarna. Walaupun alatan mewarna ini tidak segah seperti saat saya senang dulu, tapi ada satu perasaan puas menyelinap dalam diri  setelah memilikinya. Tapi ion negatif masih ada.

Lama-kelamaan, saya jadi fokus kepada mewarna. Sebab? Saya tidak suka kesan lukisan yang comot dan gemar mengabungkan pelbagai warna ketika mewarna. Saat itulah saya menyedari masalah berwarna lebih besar daripada masalah realiti yang saya lalui.

Dan akhinya habis satu buku saya warna. Ini membuat saya rasa amat berbangga dengan pencapaian yang ada. Masalah berjalan tetapi saya seakan dipesongkan. Saya merasakan kurang cabaran dalma mewarna.

Saya mau yang lebih susah. Kali ini saya pergi beli pula buku crossword. Saya cabar diri menyelesaikan masalah, satu jam, dua muka surat. Sekiranya berjaya, saya akan ubah kepada cabaran yang lebih susah.

Dalam keadaan cuba menyelesaikan crosswords, saya terfikir, KENAPA NAK TERKENANG-KENANG BENDA YANG BOLEH MERACUNI KAU?

BENDA SEMURAH RM2 MAMPU MEMBAHAGIAKAN KAU. APA YANG KAU CARI DALAM RM BERJUTA?

Ia bagai halilintar menyentap fikiran saya. Saya harus perbetulkan diri semula. Sedangkan Nabi yang maksum diuji, apatah lagi kita yang terumbang ambing dosa dan pahalanya.

Segalanya kini berpatah kepada titik mula. Dan saya sedar sebenarnya saya tidak terlewat. Cuma sedikit tersasar.

Rembesan airmata bertalu dalam solat taubat. Saya memohon keampunanNYA yang tidak bertepi. Dulu dunia didahulukan akhirat diringan-ringankan. Bila diri ini diihempap bertubi dengan dugaan, buku bertemu juga dengan ruas akhirnya.

Di satu ketika, ada satu artikel lalu di news feed Facebook saya yang seakan mengerti apa yang sedang saya lalui. Dan yang paling terkesan kepada diri saya daripada artikel tersebut adalah ayat ini,

“Allah tidak pernah meninggalkan hambaNYA. Tetapi kita yang memilih meninggalkanNYA.”

Dalam lafaz doa, saya akui redha-seredhaNYA ujian DIA. Ujian DIA menjadikan hambaNYA meraba dalam kegelapan untuk dihidupkannya semula dengan keimanan. Sedikit demi sedikit, DIA membuka jalan. Memberi ruang semula untuk saya bernafas.

Alhamdulillah, segalanya kini kembali ke paras normal semula. Tanda jatuh bukan untuk selamanya. Dalam kalamNYA sudah tertulis,

“Allah tidak membebani seseorang melainkan sesuaian dengan kesanggupannya.”

Saya pasti ramai diluar sana ada yang lebih teruk diuji YANG MAHA ESA. Apa yang saya telah pelajari, sehebat mana kita, segah mana kita, ada lompongnya habluminallah.

Itu lah yang sebenarnya membawa kita ke kancah yang memudaratkan. Kembalilah kepadaNYA kerana DIA sebaik-baik perancang.


Depresi Sewaktu Belajar Di Luar Negara, Hakikat Yang Tak Ramai Mahu Kongsikan

Sekarang ini Gen Y antara yang paling ramai berada di alam akademik, di dalam atau di luar negara. Ramai nampak macam seronok belajar di luar negara sebab boleh berjalan-jalan, duit banyak, balik nanti dianggap pandai, confirm dapat kerja dan lain-lain.

Tetapi tak ramai tahu kisah duka di sebalik pengalaman itu. Tak ramai tahu kes depression dalam kalangan pelajar Malaysia di luar negara agak tinggi.

Ketika zaman sekolah dahulu, apabila ada senior datang buat sharing mengenai belajar oversea, semua teruja. Semua nampak yang manis, tetapi belum pernah lagi senior yang akan bercerita mengenai kisah hitam di sebaliknya, terutama kes kemurungan dalam kalangan pelajar di sana.

Kali ini, saya mahu jadi senior itu. Saya mahu ceritakan kepada anda, bahawa hidup di sana bukan semuanya indah. Malah, semua hidup pun begitu. Tetapi kita biasanya nampak yang best je, kita nampak yang seronok, yang manis, sedangkan kepenatan di sebalik itu, dirahsiakan.

Sepanjang pengalaman saya belajar di UK, sudah beberapa kali saya menerima mesej mengenai kes depression dalam kalangan pelajar di sana.

Ada yang hanya seasonal depression (winter), ada yang hilang dari radar secara tiba-tiba, ada yang sudah menjadi pesakit di hospital kerana depression dan mengambil anti depressant (tanpa pengetahuan kawan-kawan dan keluarga di Malaysia). Malah ada yang sudah mencapai tahap mahu bunuh diri!

Bukan mudah untuk berada di tempat orang, jauh daripada keluarga, jauh daripada suasana Islam, jauh daripada kebiasaan.

Ya, memang nampak style bila post gambar selfie bersama kawan-kawan local. Nampak yang kita ini belajar oversea, tetapi tak siapa yang nampak apa yang berada dalam hati.

Jauh di sudut hati, kemurungan itu muncul. Muncul dalam diam, tanpa disedari, dan lebih menyedihkan, apabila sudah terjadi, si penghidap menjadi buntu, tak tahu apa yang patut dibuat.

Jangan main-main dengan kes depression. If you never experience it, you shall not talk about how you understand it.

That pitch-black feeling when you have fallen into a bottomless pit, that suicidal thought you get frequently without any reason, that burst of tears happened whenever you’re alone from your friends.

Sewajarnya tuiada siapa patut lalui keadaan ini. Tapi malangnya ia terpaksa dilalui oleh individu tertentu. Di sini saya nak ingatkan, kita hanya nampak 10% je dari personaliti satu-satu individu. Hakikatnya 90% tersembunyi daripada dunia nyata dan tak dapat dilihat.

Menjadi Gen Y Profesional perlu ambil kira faktor psikologi, sosial dan profession. Sudah tentu, faktor pertama itu yang sedang disebut dalam artikel ini.

Harapnya semua tak salah faham dan menganggap depression itu sebagai sesuatu yang berlaku pada diri disebabkan assignment, presentation dan lain-lain. Itu namanya stress.

Depression ialah satu keadaan kesihatan mental secara klinikal, yang berlaku sebab ketidakseimbangan kimia di otak seseorang manusia (panjang lagi penjelasannya).

Please understand the difference. Depression is not simply happen to someone, and say, “Oh selama ini aku depression rupanya.” Malah, nak cure pun bukan macam makan panadol. TIDAK. It is never that simple.

Nak faham lebih lanjut mengenai depression, tonton video di bawah.

Baca lagi: ‘Post Travel Depression’, Sisi Gelap Yang Aku Lalui Selepas Berhenti Menjadi Nomad


Dera Monyet Sehingga Mati, Seorang Moderator TikTok Bakal Didakwa

Kerana menganiaya seekor anak monyet hingga menyebabkan kematian, seorang moderator di laman sosial TikTok telah disiasat polis dan bakal didakwa ke mahkamah.

Menurut Ketua Polis Daerah Shah Alam, Asisten Komisioner Mohd Iqbal Ibrahim pada Januari lalu pihak polis telah menerima laporan daripada orang awam berhubung penganiayaan terhadap haiwan yang dilakukan oleh individu tersebut.

Perbuatan tersebut telah mengakibatkan kematian seekor anak monyet akibat dipukul, dicacatkan anggota badan serta dibakar dibahagian kaki dan tangan. Susulan itu, pihak polis telah menyerbu ke rumah seorang lelaki berusia 37 tahun dan bahan bukti berjaya dirampas.

Hasil siasatan membawa kepada serbuan di sebuah unit kediaman di Setia Alam dan pemeriksaan dilakukan  yang mana menemui perkakas dan peralatan serta telefon bimbit yang mengandungi anak monyet didera.

Tambah beliau lagi, untuk membantu siasatan seramai empat orang saksi telah dipanggil. Kertas sisatan kemudiannya telah di hantar ke Pejabat Perundangan Negeri Selangor dan diedarkan ke Jabatan Peguam Negara untuk kajian.

Sementara itu, Jabatan Peguam Negara juga telah mengeluarkan arahan supaya siasatan diteruskan bagi memperoleh laporan hasil analisa forensik telefon bimbit suspek.

Kes diklasifikasikan mengikut Seksyen 30(1) Akta Kebajikan Haiwan 2015 dan jika disabitkan kesalahan suspek boleh dihukum denda tidak kurang daripada RM20,000 dan tidak lebih daripada RM100,000 atau penjara selama tempoh tidak lebih daripada tiga tahun.

Sebagai seorang manusia yang beretika, kita mestilah menyayangi semua mahluk tuhan dan melayan dengan baik. Janganlah kita menyeksa binatang kerana ia bukan sahaja ditegah oleh agama malahan menyalahi undang-undang.


25 Gambar Yang Disangkakan Benar Telah Menjadi Viral Di Internet

Dengan kecanggihan teknologi masa kini semua berada di hujung jari. Kita mudah mendapat pelbagai maklumat dan menyebarkannya kepada keluarga dan rakan-rakan. Kadang-kala apa yang ditemui di internet, itulah yang dipercayai benar tanpa timbul rasa keraguan. Ini menyebabkan ada sesetengah orang mengambil kesempatan memalsukan sesuatu perkara dengan harapan ia menjadi viral. Kali ini, ketahui 25 gambar yang disangkakan benar sehingga menjadi viral.

Sebenarnya ia adalah hasil penyuntingan dengan penggunaan Adobe Photoshop semata-mata.


Deretan Kereta Di Woodlands Checkpoint, Rakyat Singapura Tidak Sabar Masuk Ke Malaysia

Malaysia dan Singapura mengumumkan pembukaan semula sempadan darat kedua-dua negara berkuat kuasa 1 April hari ini dengan sebahagian besar prosedur operasi standard (SOP) dilonggarkan.

Kesan daripada pembukaan sempadan yang diumumkan, tular pelbagai gambar dan video yang menunjukkan sebahagian rakyat Singapura berpusu-pusu masuk ke Malaysia.

Dalam satu gambar yang dimuat naik oleh media Bernama, kelihatan deretan kereta sudah mula beratur sejak tengah malam semalam sehingga mencetuskan kesesakan di Woodlands Checkpoint.

Melalui kelonggaran yang diberikan, pengembara dari kedua-dua negara yang lengkap vaksinasi dibenarkan untuk merentas sempadan darat tanpa perlu menjalani kuarantin atau melaksanakan ujian saringan COVID-19, termasuk ujian prapelepasan dan semasa ketibaan.

A post shared by Bernama (@bernamaofficial)

Selain rakyat Singapura, terdapat juga beberapa video yang menunjukkan kehangatan suasana seolah-olah seperti hari raya di mana kebanyakan rakyat Malaysia turut mengambil peluang untuk pulang ke Malaysia setelah tersekat di negara jiran sejak wabak COVID-19 melanda dunia.

Mereka bersorak gembira sambil berjalan kaki melintasi sempadan Singapura Malaysia. Sebahagiannya pula menaiki motorsikal yang sabar menunggu sejak semalam untuk pulang ke negara asal.

Ini merupakan antara kebebasan awal yang diberikan oleh kerajaan dalam usaha peralihan daripada fasa pandemik dan endemik. Sejak negara dilanda COVID-19 pada awal tahun 2020, kebebasan yang dinikmati oleh rakyat Malaysia banyak disekat bagi membendung wabak yang telah membunuh berjuta orang di seluruh dunia.

Benarkah rakyat Singapura lebih kaya berbanding rakyat Malaysia bila bersara? Rujuk pautan di bawah untuk membaca.

Benarkah Rakyat Singapura Lebih Kaya Berbanding Rakyat Malaysia Bila Bersara?

4 Perkara Tentang Bekerja Di Singapura, Pengalaman Seorang Rakyat Malaysia

Demi Rezeki Untuk Anak Dan Keluarga, Rakyat Malaysia Jadi Gelandangan Di Singapura


Derma Dalam Tabung Merah McDonald’s, Ini Sumbangan Besar Pelanggan Yang Anda Tidak Tahu

Sebagai generasi masa depan, kebajikan kanak-kanak di Malaysia perlu dititikberatkan, lebih-lebih lagi kanak-kanak daripada keluarga kurang berkemampuan.

Kempen Baik Semula RMHC Malaysia dengan kerjasama McDonald’s Malaysia dan Media Prima mengajak anda semua mengumpul dana untuk sama-sama membantu kanak-kanak yang memerlukan ini. Siapa lagi nak bantu jadikan kehidupan mereka lebih ceria, kalau bukan kita?

Sejak ditubuhkan pada tahun 1990, sudah lebih 30 tahun Persatuan Kebajikan Ronald McDonald (RMHC Malaysia) memberi sinar harapan kepada kanak-kanak yang memerlukan.

Mudah sahaja nak hulurkan bantuan kepada mereka, anda perasan tidak setiap kali pergi McDonald’s, mesti ada satu tabung merah ini di sebelah kaunter pembayaran? Boleh dikatakan, setiap restoran McDonald’s mesti ada tabung merah ini. Melalui tabung inilah RMHC Malaysia bantu kanak-kanak ini semua.

RMHC Malaysia mempunyai empat program utama iaitu Rumah Ronald McDonald, Bilik Sensori Ronald McDonald, Gift of Smile dan Program Pek Kembali ke Sekolah.

Supaya anda tahu tentang program yang ada, kami nak ajak anda lihat di bawah ini.

Bayangkan kalau anak anda sakit, kena rawat di hospital dalam tempoh lama. Tapi anda tidak mampu sewa hotel nak teman anak di hospital. Dahlah rumah pula jauh, mana nak fikir belanja hospital, duit minyak, duit makan dan macam-macam lagi duit belanja. Mungkin ada antara kita terpaksa lupakan hasrat untuk dapatkan rawatan buat anak anda, bukan? Kita tak boleh biarkan situasi seperti ini terjadi.

Sebab itu terbinanya Rumah Ronald McDonald di Hospital Canselor Tuanku Muhriz UKM, Cheras dan Hospital USM, Kelantan. Beban keluarga yang kurang berkemampuan dapat dikurangkan. Mereka boleh tinggal di Rumah Ronald McDonald sementara anak mereka dapatkan rawatan di hospital. Kalau nak lihat anak di wad pun senang sahaja.

Buat keluarga yang mempunyai anak istimewa, anda patut bawa anak anda masuk Bilik Sensori Ronald McDonald ini. Bilik ini dilengkapi dengan peralatan multi deria dan kemudahan terapi yang merangsang deria sentuh, pendengaran, penglihatan, rasa dan bau kanak-kanak istimewa.

Kalau anda nak tahu, ada 35 buah bilik sensori di seluruh Malaysia. Kanak-kanak yang pernah masuk bilik ini cukup seronok. Suasana bilik ini pun cukup tenang dan selesa serta mereka boleh belajar dengan cara mereka yang tersendiri.

Kanak-kanak yang dilahirkan dengan bibir dan lelangit sumbing tidak minta dilahirkan sebegitu rupa. Ada keluarga yang nak dapatkan rawatan tapi duit tidak cukup. Apakah hadiah istimewa yang patut diberikan kepada mereka?

Program Gift of Smile adalah hadiah yang terbaik! Buat keluarga yang kurang berkemampuan, kos pembedahan dan rawatan untuk anak-anak mereka yang mengalami sumbing bibir dan lelangit dibiayai sepenuhnya dalam program ini. Ramai kanak-kanak dapat senyum dengan manis sekali!

Baju sekolah baru, kasut sekolah baru, beg baru, semuanya korang dapat setiap kali melangkah ke sekolah. Kami yakin korang pernah tengok rakan sekelas yang masih memakai baju atau barang sekolah yang lusuh dan lama. Kasihan kan?

Oleh itu, Pek Kembali Ke Sekolah menaikkan semangat ramai kanak-kanak daripada keluarga kurang berkemampuan untuk ke sekolah. Kanak-kanak ini dapat barang sekolah baru seperti beg dan alat tulis. Seronoklah mereka nak ke sekolah lepas ini!

Semua program ini betul-betul menyentuh hati dan meringankan beban banyak keluarga. RMHC Malaysia sudah bantu lebih 80,000 kanak-kanak di Malaysia sejak lebih 30 tahun lalu, dengan pembiayaan lebih RM30 juta.

Semestinya bantuan yang dihulurkan RMHC Malaysia adalah atas hasil sumbangan ikhlas anda sebagai pelanggan McDonald’s yang bermurah hati menderma ke tabung dan Kiosk Layan Diri di restoran-restoran McDonald’s. Tajaan dan sumbangan dari rakan korporat juga tidak dilupakan. Terima kasih semua!

Anda yang tonton AJL35 mesti tahu yang McDonald’s jadi penaja utama mereka kan? Semasa Backstage AJL35 yang dihoskan oleh Hefny Sahad dan Neeta Manisha, Siti Nordiana jugak dijemput untuk ditemu ramah berkenaan Kempen Baik Semula bersama RMHC.

Siti Nordiana, salah seorang penyanyi lagu Baik Semula berkata, Kempen Baik Semula dan RMHC merupakan satu kolaborasi yang cukup baik dan unik. Sambil-sambil berjuang menentang Covid-19, kita tidak lupa membantu golongan yang memerlukan.

Kempen Baik Semula akan diteruskan sehingga akhir bulan Mei ini. Oleh itu, McDonald’s nak ajak anda untuk terus hulurkan sumbangan ikhlas ke tabung RMHC Malaysia sempena Kempen Baik Semula.

Anda boleh buat sumbangan melalui pemindahan wang ke akaun Maybank RMHC Malaysia atau imbas QR kod Touch n’Go dan Boost. Boleh rujuk gambar di atas. Selain tu, anda juga boleh menderma kepada tabung dan Kiosk Layan Diri di McDonald’s.

Sebagai badan kebajikan pilihan McDonald’s, RMHC Malaysia akan menggunakan dana yang berjaya dikumpulkan untuk membantu lebih ramai kanak-kanak yang kurang bernasib baik di seluruh negara. Usaha murni oleh RMHC Malaysia ini patut disokong!

Akhir kata, jom kita sama-sama membantu kanak-kanak dan keluarga yang memerlukan. Selamat menderma semua! Untuk info lebih lanjut, klik sini.


Derma Dengan Ikhlas, Inisiatif AirAsia Bantu Mereka Yang Memerlukan Ramadan Ini

AirAsia.com menyambut ketibaan bulan Ramadan dengan melancarkan Derma Dengan Ikhlas, satu inisiatif derma digital awam dalam sebuah platform yang selamat dan terjamin bagi individu atau organisasi yang ingin menjalankan tanggungjawab amal mereka di bulan Ramadan.

Inisiatif tabung derma ini dijalankan dengan kerjasama Yayasan Amanah Assofwah Almalikiyyah, di mana dana tersebut akan digunakan untuk membantu komuniti yang memerlukan serta pasukan barisan hadapan dan dalam masa yang sama membantu peniaga tempatan di bulan Ramadan ini.

Antara komuniti yang akan menerima sumbangan ini termasuk keluarga yang kurang bernasib baik, pelarian dan badan bukan berasaskan keuntungan seperti Soup Kitchen dan rumah anak-anak yatim.

Masa Sudah Tiba untuk DERMA DENGAN IKHLAS. Alhamdulillah, kami amat sukacita untuk berkongsi kempen pertama kami sebagai @ikhlasdotcom DERMA DENGAN IKHLAS adalah inisiatif derma berasaskan talian untuk memberi makanan kepada golongan yang kurang bernasib baik dan petugas barisan hadapan yang terkesan dengan Covid-19 pada bulan suci Ramadan. ✨ #givewithikhlas https://givewith.ikhlas.com/bm/

A post shared by  IKHLAS (@ikhlasdotcom) on Apr 21, 2020 at 6:18am PDT

Sebahagian daripada dana tersebut juga akan digunakan untuk membeli juadah berbuka puasa bagi pasukan barisan hadapan yang bertugas seperti pegawai perubatan, polis, tentera dan lain-lain. Kempen ini bermula dari 20 April hingga 22 Mei 2020.

Ikhlas.com merupakan jenama perniagaan baharu di bawah naungan AirAsia.com yang ditubuhkan khusus untuk perniagaan pelancong Muslim. Portal ini akan dilancarkan pada bulan Jun 2020 dan bertujuan untuk membantu umat Islam di seluruh dunia dalam menunaikan kewajipan agama termasuk Umrah, korban dan gaya hidup berasaskan hukum syariah.

“Every act of kindness is charity." Prophet Muhammad S.A.W GIVE WITH IKHLAS is an online-based donation initiative to feed the underprivileged and frontliners affected by Covid-19 during the holy month of Ramadan. Share or donate and together we can make a difference.✨ https://givewith.ikhlas.com/

A post shared by  IKHLAS (@ikhlasdotcom) on Apr 21, 2020 at 9:24pm PDT

Ikhlas Kamarudin, Ketua Ikhlas.com berkata, “Sambutan bulan Ramadan pada tahun ini sudah pasti jauh berbeza tetapi satu perkara yang tidak akan berubah adalah amalan bersedekah. Jadi, kami berbesar hati untuk melancarkan sebuah inisiatif yang memberi peluang kepada semua orang untuk bekerjasama dan bersama membantu mereka yang memerlukan pada bulan mulia ini.

“Inisiatif ini ditubuhkan untuk menyediakan sebuah platform bagi membantu para penderma menyalurkan sumbangan ikhlas mereka, yang akan digunakan untuk tujuan sedekah bulan Ramadan. Kami berharap untuk mengedar barang keperluan asas kepada 5,000 buah keluarga dan juadah berbuka puasa kepada lebih 20,000 individu disepanjang bulan Ramadan ini,” tambah beliau.

‘Derma Dengan Ikhlas’ adalah sebahagian daripada kempen #InThisTogether oleh Kumpulan AirAsia. Orang awam yang berminat untuk menderma boleh melayari laman sesawang Givewith.Ikhlas.com.

Ini beberapa berita lain berkaitan AirAsia. Klik pada pautan di bawah.

CEO Syarikat Penerbangan Turun Padang Jadi ‘Runner’ Hantar Makanan Kepada Pelanggan

AirAsia Tawar Bantu Peniaga Tempatan Sediakan Platform Dalam Talian Secara Percuma

Pramugara Kongsi Pengalaman Serta Prosedur Ketat Bawa Pulang Rakyat Malaysia Dari Iran


Secara Sedar, Orang Ramai ‘Menderma’ USD$100,000 Untuk Gali Lubang Yang ‘Pointless’

‘Perangkap duit’ – andai ada istilah tersebut, ini adalah perangkap duit yang sebenar.

Pada Jumaat lepas, sempena Black Friday, iaitu salah satu acara membeli belah online terbesar antarabangsa, sebuah syarikat bernama Cards Against Humanity menyambutnya dengan menggali lubang selagi ada orang yang sanggup membayar.

“Musim cuti (Thanksgiving) telah tiba, dan banyak perkara di Amerika berjalan lancar. Demi menyambut Black Friday, Cards Against Humanity akan menggali lubang gergasi di atas tanah,” kata syarikat itu.

Walaupun kedengaran seperti gila, ramai yang membayar untuk menyaksikan jengkaut berterusan menggali tanah.

Sehingga hari ini, sebanyak USD$100,00 (RM446,000) telah terkumpul, dan mujurlah, mereka yang menderma semakin berkurang.

Setiap dollar yang diterima akan menambah masa menggali selama 1.8 saat, menurut laman web Cards Against Humanity.

Sehingga saat ini, ‘agak sengsara’ melihat kerosakan yang telah mereka lakukan.

Cards Against Humanity memang terkenal di Amerika sebagai satu syarikat yang suka membuat orang berbelanja atas perkara sia-sia.

Mereka menggelar diri mereka sendiri sebagai ‘party game for horrible people’.

Pada Black Friday tahun lepas syarikat ini meminta orang ramai menderma $5 tanpa sebarang tujuan. Stunt ini berjaya mengumpul $71,145 yang kemudian diagih-agihkan sesama kakitangannya.

2 tahun lalu, syarikat ini menjual 30,000 kotak tahi lembu bernilai $180,000.

Mari kita saksikan sampai bila aktiviti menggali ini akan berjalan.


‘Derma RM5 Kena Ludah’ – Lelaki Ini Kongsi Pengalaman Berhadapan Pelarian Myanmar Besar Kepala

Baru-baru ini heboh di media sosial apabila seorang kanak-kanak dipercayai warga Rohingya berang apabila tindakannya meminta sedekah dirakam oleh seorang pengguna jalan raya. Tindakan kanak-kanak tersebut menyerang pengguna jalan raya itu mendapat kritikan pelbagai dari rakyat Malaysia.

Sebahagiannya ada yang menyokong, alasan mereka adalah pelarian ini tidak diberikan peluang sewajarnya di Malaysia. Disebabkan itu mereka terpaksa meminta-minta. Namun bagi yang mengkritik, mereka melihat bahawa kumpulan pelarian ini sudah bertindak di luar kawalan sejak mereka ‘berkampung’ di Malaysia.

Manakala seorang lelaki di Twitter dengan nama Opu Tendriburang Daeng Rilaka menceritakan pengalaman beliau menampar seorang kanak-kanak warga Myanmar yang kurang ajar. Pengalaman ini dikongsikan di Twitter miliknya sendiri. Berikut adalah kisahnya.

Kalau aku dapat budak ni memang dia bernasib malang la jawabnya. Sial punya perangai.

Lokasi bukan di bumi Malaysia tapi di Cheras Darul Rohingya 😂😂😂. Rm50 dan rm10 kot budak tu dpat😁 pic.twitter.com/vjrBCCM8T9

— MALAYSIA MOST VIRALL (@MALAYSIAVIRALL) January 2, 2022

“Cerita pasal aku lempang budak pelarian Burma dekat depan Lot10 ini, ada jalan cerita. Aku dapat tempahan dekat tingkat satu Lot10 masa buat Grab. Masa aku parkir motor, ada dua lagi rider Grab yang baru lepas kena paw dengan budak-budak itu.

“Seorang rider bagi RM2.00. Budak-budak pelarian ini marah-marah. Mintak dekat seorang lagi rider pulak. Bagi yaasin. Rider tu bagi RM5.00. Dia ludah sebab dia nak RM10.00. Lepas itu dia datang dekat aku pulak. Sama jugak. RM5.00 tak mahu, nak RM10.00 juga. Aku cakap tak ada. Dengan aku pula dia ludah.

“Tengok rider Grab tadi kena ludah aku dah menyirap. Kena dekat diri sendiri. Aku bagi penampar, tak lah kuat. Mereka lari dekat lorong-lorong bukit bintang tu. Aku dengan dua rider lagi pun berboraklah, makin kurang ajar semua. Tak lama selepas itu. Ada seorang gaya abang-abang pelarian datang nak beduk.

“Dua orang dan seperti berumur. Datang dengan cara memang mahu bergaduh. Nasib baik dua lagi rider tadi itu tak lari. Tengok cara mereka jenis garing juga. Kami bertekak depan Lot10. Memang masing-masing dah pegang helmet dah. Masuk sahaja confirm kami hempuk.

Tolong basmi kegiatan minta sedekah di tengah-tengah jalan macam ni. Peminta sedekah disyaki warga asing (rohingya). Merbahaya kepada pengguna jalan raya. Lokasi fly over lebuh raya DUKE menuju ke Greenwood, Gombak. pic.twitter.com/5LtHJAxoUR

— genki sama (@__hafizhilmi) May 22, 2020

“Tidak lama selepas itu, pengawal keselamatan Lot10 datang. Sagang. Nak gaduh tempat lain, kata pengawal keselematan berbangsa Nepal. Taiko burma tu masa nak balik. Dia siap tunjuk muka kami seorang demi seorang sambil buat isyarat suruh kami beringat kalau jumpa dia lagi. Mereka ingat orang Malaysia ini cap ayam.

“Sambil tunjuk nombor plat motor kami tiga orang. Tapi alhamdulillah. Tak pernah jumpa dah sampai sekarang. Dah kena tembak mati mungkin. Samseng sangat dekat tempat orang. Aku ini bukan jenis bergaduh punya orang. Sebab aku bukan fighter, apa lagi lah gangster.

“Tapi cara mereka dah melampau. Siapa sahaja tak marah. Lagi nak kesiankan migran juga manusia. Sampai budak-budak dah tahap kurang ajar. Sampai cara dah mengugut,” katanya dalam ciapan yang kini sudah dikongsi lebih dari 2,500 kali.

Dia faham bahawa penyokong hak asasi manusia mahukan peluang yang lebih baik untuk kumpulan pelarian. Tetapi baginya, ia tidak dapat dinafikan bahawa sebahagian daripada kumpulan pelarian ini sudah bertindak di luar kawalan dan bersikap kurang ajar.

Cerita pasal aku lempang budak pelarian burma dekat depan lot10 tu. Ada jalan cerita dia. Aku dapat order dekat tingkat 1 lot10 masa on grab. Aku park lah motor. Masa aku park motor tu ada dua lagi rider grab yang baru lepas kena paw dengan bebudak tu.

— Opu Tendriburang Daeng Rilaka (@rudyakhbar_) January 3, 2022

“Mereka [kumpulan yang mempertahankan pelarian] ini tahu tak pelarian Rohingya, Uyghur dekat Ampang, pelarian perang arab kebanyakannya kurang ajar dekat negara Malaysia. Pelarian ini dah macam ada kumpulan kongsi gelap mereka sendiri. Jangan persoal kenapa tak bagi mereka kerja, sebab tu mengemis.

“Persoalannya kenapa dibenarkan masuk, kalau masuk cara haram, kenapa tak dibendung habis-habis. Rakyat sendiri masih ramai susah menderita,sibuk angkut puak-puak ini masuk.

“Yang mana rasa dekat Twitter ini ramai pengikut. Tolong jangan bersetuju dengan ciapan aku. Sebab boleh tahan ramai jugak pejuang migran juga manusia. Dan boleh jadi ada yang sokong anda setiap masa. Jangan kena cancel sebab setuju dengan ciapan aku.

“Daripada kesiankan Rohingya. Lebih baik tolong Gurkha. Baca sejarah Rohingya. Kemudian baca sejarah Gurkha pulak. Arwah atuk aku cakap masa terima pingat dari Queen Elizabeth masa dia dalam servis RAMD dulu, ramai jugak Gurkha dapat pingat. Baik tolong Gurkha ada untung,” katanya.

Remaja Rohingya berang dirakam minta sedekah, digelar ‘Long Tiger Jr’ oleh netizen. Klik pautan di bawah untuk membaca.

Remaja Rohingya Berang Dirakam Minta Sedekah, Digelar ‘Long Tiger Jr’ Oleh Netizen

Rakyat Malaysia Buat Pelarian Rohingya Rasa Tidak Selamat, Dakwa Negara Ini Sudah Jadi Penjara

Kotor Dan Tidak Peduli, Dua Warga Rohingya Berniaga Air Tepi Jalan ‘Claim’ Jenama Orang Lain


Derma Secara Tanpa Tunai Di Masjid Dengan eWallet Touch ‘n Go

Seiring dengan perkembangan teknologi, Touch ‘n Go bakal menawarkan eWallet mereka untuk digunakan bagi tujuan derma secara cashless  di masjid.

Buat masa ini, kerjasama dan perlaksanaan derma ini hanya diumumkan di Masjid Ar-Rahah di Kampung Kerinchi terlebih dahulu. Kaedah menderma adalah sangat mudah. Pengguna hanya perlu mengimbas kod QR yang dipaparkan dan seterusnya memilih jumlah amaun yang ingin disumbangkan atau didermakan.

Ketua Pegawai Eksekutif TNG Digital Sdn Bhd, Syahrunizam Samsudin ketika ditemui di majlis tersebut berkata, “Kami mahu menjadikan teknologi lebih inklusif dan membantu ahli komuniti di Kampung Kerinchi menerusi platform yang mudah dan selamat.”

“Setiap sumbangan sama ada kecil atau besar, adalah sangat bermakna. Kami berharap melalui penggunaan teknologi, kutipan derma kini makin mudah dan selamat,” kata Syahrunizam.

Kaedah derma menggunakan eWallet ini bakal diperluaskan ke masjid-masjid lain di masa akan datang. Pihak pengurusan masjid yang ingin mempunyai kemudahan menderma menggunakan eWallet Touch ‘n Go ini boleh berhubung secara terus dengan pihak TNG Digital. Kini tidak ada lagi masalah ‘tiada wang kecil’ untuk anda menderma di masjid.


Designer Ini Hasilkan Konsep Kereta F1 2056 Yang Sangat Seksi

2056, tahun masa hadapan yang kami sendiri tidak pasti apa akan berlaku kepada dunia perlumbaan F1. Tapi designer Nathan Dearsley sepertinya ada idea yang awesome. Beliau telah menghasilkan sebuah konsep kereta F1 untuk tahun 2056 secara suka suka – rekaan ini adalah rekaan tidak rasmi dan beliau tidak dibayar oleh McLaren. Mengambil ilham warna rekaan asal berdekad lalu iaitu merah putih, McLaren Honda 2056 ini kelihatan sangat seksi dengan rekaan yang futuristik.

LIKE dan FOLLOW Vocket di Facebook serta Instagram